qundao/data-zh-poetry huggingface dataset:
清江引
作者：汤显祖
朝代：明
体裁：曲

狗排栏架造无般妙。个里难轻造。山崖斗又高。棘刺儿尖还俏。黑碌碌的回回直上到杪。
清江引
作者：汤显祖
朝代：明
体裁：曲

皮囊毡帐不着家。四面天围野。汉儿防甚秋。塞草偏肥夏。一弄儿把都们齐上马作嗅香介。
清江引
作者：汤显祖
朝代：明
体裁：曲

笑空花眼角无根系。梦境将人殢。长梦不多时。短梦无碑记。普天下梦南柯人似蚁。
清江引
作者：汤显祖
朝代：明
体裁：曲

笼花撇柳不透风儿飐。知他火死要绝了焰。逐庙里讨灵签。卦上早阴人占李十郎。李十郎。。怕你一处无情处处情儿欠。
清江引
作者：汤显祖
朝代：明
体裁：曲

紫衣走马捧经背敕上：紫衣郎走马南柯下。一轴山如画。公主性柔佳。驸马官潇洒。俺且在这里整仪容权下马。
清江引
作者：汤显祖
朝代：明
体裁：曲

葡萄酒熟了香打辣。凹鼻子寒毛乍。醉了咬西瓜。刬起雪山花。趱行程番鼓儿好一会价打。
清江引
作者：汤显祖
朝代：明
体裁：曲

贴众奏乐上：仙家姊妹迎仙眷。飞仙凤凰辇。仙乐奏钧天。仪从来仙苑。教仙郎。下车拜着修仪殿。
清江引
作者：汤显祖
朝代：明
体裁：曲

钟离上：汉钟离半世有神仙分。道貌生来坌。曹舅上：那虽然国舅亲。富贵做寻常论。合世上人不学仙真是蠢。
清江引
作者：汤显祖
朝代：明
体裁：曲

铁拐上：这拐儿是我出海撩云棍。一步步把蓬莱寸。采和上：高歌踏踏春。爨弄的随时诨合前。
清江引
作者：汤显祖
朝代：明
体裁：曲

韩湘上：小韩湘会造逡巡酝。把顷刻花题韵。何姑上：我笊篱儿漏泄春。捞不上的閒愁闷合前众仙起手介何笑介。
渔家傲
作者：汤显祖
朝代：明
体裁：曲

末上：乌兔天边才打照。仙翁海上驴儿叫。一霎蟠桃花绽了。犹难道。仙花也要閒人扫。一枕馀甜昏又晓。凭谁拨转通天窍。白日�西还是早。回头笑。忙忙过了邯郸道。
渔家傲
作者：汤显祖
朝代：明
体裁：曲

机房静。织妇思夫痛子身。海南路。叹孔雀南飞。海图难认。贴：到宫谱宜男双鸳处。怕钿愁晕梅香呵。。昔日个锦簇花围。今日傍宫坊布裙。合：问天天。怎旧日今朝。今朝来是两人。
渔家灯
作者：汤显祖
朝代：明
体裁：曲

旦叹介：说的来似怪如妖。怕爹爹执古妆蹻想介：有了。将奴春容带在身傍。但见了。一幅春容。少不的问俺两下根苗。生：问时。怎生打话。旦：则说是天曹。偶然注定的姻缘到。蓦踏着墓坟开了。生：说你先到俺书斋才好。旦羞介：休乔。这话教人笑。略说与梅香贼牢。
渔家灯
作者：汤显祖
朝代：明
体裁：曲

生：俺满意儿待驷马过门。和你离魂女同归气高。谁承望探高亲去傍干戈。怕寒儒欠整衣毛。旦：女婿老成些不妨。则途路孤栖。使奴挂念。生：秋霄。云横雁字斜阳道。向秦淮夜泊魂消。旦：夫。你去时冷落些。回来报中状元呵。生：名标。大拜门喧笑。抵多少驸马还朝。
渔家犯
作者：汤显祖
朝代：明
体裁：曲

旦：俺为甚懒腰肢似杨柳线欹斜。晕眉窝似红蕉心窄狭。有家法拘当得才子天涯。没朝纲对付的宰相人家。比似你插金花招小姐。做官人自古有偏房正榻。也索是从大小那些商度。做姊妹大家欢恰。
游黄山白岳不果
作者：汤显祖
朝代：明
体裁：诗

欲识金银气，多从黄白游。一生痴绝处，无梦到徽州。
滚绣毬
作者：汤显祖
朝代：明
体裁：曲

风吹的草叶低。甚时节青疏疏柳上丝。听的咿呀呀雁行鸦侣。吱哳哳野雉山狐。急张拘勾的捧头獐。赤溜出律的决口兔。战笃速惊起些窣格落的豪猪。咭叭喇喝番了黑林郎雕虎。急迸咯�的顺边风。几捧拦腰鼓。湿溜飒喇的是染塞草。双雕溅血图。锦袖上模糊。
滚绣球
作者：汤显祖
朝代：明
体裁：曲

但说的是附雁传书有。要还乡曲调无。怎生是石人起舞。怎生是新妇骑驴。那里有笑拈花吃荔枝。则许你单刀直入。都怎生被箭逃虚。我这里君臣位上宾和主。水月光中我带渠。世界如愚。
滚遍
作者：汤显祖
朝代：明
体裁：曲

画屏人踏歌。曾许你书生和。不是妖魔。甚影儿望风躲。相公。这是什么画。生：妙娑婆。秀才家随行的香火俺。寂静里祈求。你莽邀喝。
滚遍
作者：汤显祖
朝代：明
体裁：曲

贴净：这更天一点锣。仙院重门阖。何处娇娥。怕惹的乾柴火。生：你便打睃。有甚着科。是床儿里窝。箱儿里那。袖儿里阁。
满宫花
作者：汤显祖
朝代：明
体裁：曲

老旦上：春正娇。愁似老。眉黛不忺重扫。碧纱烟影曳东风。瘦尽晓寒犹着。
满宫花
作者：汤显祖
朝代：明
体裁：曲

郑六娘带侍女浣纱上：陌似春。楼似绮。腰细楚王宫里。浣纱捲帘科：钿笼金琐睡鸳鸯。高轴画帘珠翠。
满宫花后
作者：汤显祖
朝代：明
体裁：曲

旦同浣纱上：尽日深帘人不到。眉画远山春晓。浣：红罗先绣踏青鞋。花信须催及早。
满宫花后
作者：汤显祖
朝代：明
体裁：曲

绿粉窗前香雪腻。乍雨黄莺双起樱桃：郡主呵。。惊春游女探芳菲你看。开到柳条还未。
满庭芳
作者：汤显祖
朝代：明
体裁：曲

十郎上：细柳红营。长杨绿榭。画桥水树阴团。玉堂年少。何事拂征鞍。为问绿窗惆怅。青衫湿袖口香寒。留不得。霸陵高处。犹自望长安。
满庭芳
作者：汤显祖
朝代：明
体裁：曲

外杜太守上：西蜀名儒。南安太守。几番廊庙江湖。紫袍金带。功业未全无。华发不堪回首。意抽簪万里桥西。还只怕君恩未许。五马欲踟蹰。
满庭芳
作者：汤显祖
朝代：明
体裁：曲

生旦众上：紫陌尘閒。画桥风浅。鸾旗影动星躔。旦：朝云浓淡。行色映花钿。为问夕阳亭饯。下鸾舆惨动离筵。合：关南路。春晖绿草。何日再朝天。
满庭芳
作者：汤显祖
朝代：明
体裁：曲

路糁长杨。魂销折柳。画桥水树阴匀。玉堂年少。何事拂征尘。为问绿窗红泪。芳尊冷袍袖香分。留不得。灞陵高处。犹自帝城春。
满庭芳
作者：汤显祖
朝代：明
体裁：曲

非关俺妄言祸福。怎头直上非烟非雾。脚踏下非楚非吴。眼抹里这非赤也非乌。莫不是青牛气函关直竖。莫不是蜃楼气东海横铺。没罗镜分金指度。打向假随方认取。呀。却原来是近清河邯郸全赵那边隅。
满江红
作者：汤显祖
朝代：明
体裁：曲

生众拥上：宝马嘶云。青丝鞚。笼鞭袖袅。河桥听鸣笳叠鼓。暮山欲噪。玉帐门前歌吹动。戍楼岭上红幡绕。众：风烟河畔引王孙。青青草。
滴溜子
作者：汤显祖
朝代：明
体裁：曲

临轩的。临轩的。文章看就。呈御览。呈御览。定其卷首。黄道日传胪祗候。众多官在殿头。把琼林宴备久。
滴溜子
作者：汤显祖
朝代：明
体裁：曲

圣天子。圣天子万寿临轩。春官的。春官的八柱擎天。人中选出神仙。总送上蓬莱殿。宫袍赐宴锦桃花。曲江排比醉春筵。
滴溜子
作者：汤显祖
朝代：明
体裁：曲

圣天子。圣天子万寿临轩。贤宰相。贤宰相八柱擎天。人中选出神仙。总送上蓬莱殿。宫袍赐宴。谢皇恩。今朝身惹御炉烟。
滴溜子
作者：汤显祖
朝代：明
体裁：曲

当日的。当日的。梅根柳叶。无明路。无明路。曾把游魂再叠。果应梦花园后摺。甫能勾迸到头。抢了捷。鬼趣里因缘。人间判贴。
滴溜子
作者：汤显祖
朝代：明
体裁：曲

杂扮妇女插旗守城上：边报急。边报急。怎生煞和。轮班去。轮班去。挨查不过。心急步行迟。那把三百个锦城窝做一会子逻。失误城池。教娘怎么。教娘怎么。
滴溜子
作者：汤显祖
朝代：明
体裁：曲

王：南柯郡。南柯郡。弗嫌低亚。公案上。公案上。酒杯放下。有脚的阳春五马。休只管恋着衙。长放假。他那里地方。人物稠杂。
滴溜子
作者：汤显祖
朝代：明
体裁：曲

生旦同拜：神天的。神天的。盟香满爇。柳梦梅。柳梦梅。南安郡舍。遇了这佳人提挈。作夫妻。生同室死同穴。口不心齐。寿随香灭。
滴溜子
作者：汤显祖
朝代：明
体裁：曲

笑从前。笑从前文章几篇。喜今日。喜今日笙歌上苑。十里珠帘尽捲。才认得春风面。祥云一片。浪桃香。曲江人醉杏花筵。
滴溜子
作者：汤显祖
朝代：明
体裁：曲

笑从前。笑从前文章几篇。高头院。高头院毷氉打遍。曲里珠帘尽捲。还认得都知面。红笺一片桂花香。今宵热赶在谁边。
滴溜子
作者：汤显祖
朝代：明
体裁：曲

老：谩说道三千丈风云路径。乍归来且把十二西楼月映。趁韶华入欢娱佳境。便似寻常喜气近门阑。也盼煞回鸾影。兀的真个乘龙怎生不并。
滴溜子
作者：汤显祖
朝代：明
体裁：曲

虽则是。虽则是。希奇事业。可甚的。可甚的。惊劳驾帖。他道你。是花妖害怯。看承的柳抱怀。做花下劫。你那爹爹呵。没得介符儿。再把花神召摄。
滴溜子
作者：汤显祖
朝代：明
体裁：曲

跟师父。跟师父。山悠水长。那證盟的。證盟的。他何人那方。不离了邯郸道上。一匝眼煮黄粱锅未响。六十载光阴唱好是忙。
滴溜子
作者：汤显祖
朝代：明
体裁：曲

边报急。边报急。怎生煞和。流星去。流星去。尘飞不过。心急马行迟。那把三百里老南柯做一会子抹。迟误兵机。教娘怎么。教娘怎么下。
滴溜子
作者：汤显祖
朝代：明
体裁：曲

金人的。金人的。风闻入寇。内：谁是先锋。外：李全的。李全的。前来战斗。内：到什么地方了。外：报到了淮扬左右。内：何人可以调度外：有杜宝现为淮扬安抚。。怕边关早晚休。要星忙厮救。
滴溜子
作者：汤显祖
朝代：明
体裁：曲

骠骑的。骠骑的驾前排当。领圣旨。御医前往。直到平章宅上。他病患有干系。无虚诳。俺比他富贵无聊。他百寮之上。
滴滴金
作者：汤显祖
朝代：明
体裁：曲

上笑介众：看几千艘排列的无喧闹。一队队军民。齐跪着顶香炉�着细乐。各路的货郎儿分旗号白粮船到了。有那番舶上回回跳。江汉来朝。都到这河宗献宝。
滴滴金
作者：汤显祖
朝代：明
体裁：曲

生：俺惊魂化。睡醒时凉月些些。陡地荣华。敢则是梦中巫峡。亏杀你走花阴不害些儿怕。点苍苔不溜些儿滑。背萱亲不受些儿吓。认书生不着些儿差。你看斗儿斜。花儿亚。如此夜深花睡罢。笑咖咖。吟哈哈。风月无加。把他艳软香娇做意儿耍。下的亏他。便亏他则半霎。
漫书答唐观察四首
作者：汤显祖
朝代：明

岭外梅残鬓欲星，孤琴摇拽越山青。只言姓字人间有，那得题名到御屏。县小河阳花遍开，金盘露冷醉人来。也知不厌山公启，解事长亏女秀才。兰署江南花月新，封书才上海生尘。心知故相嗔还得，直是当今丞相嗔。一疏春浮瘴海涯，五年山县寄莲花。已拚姓字无人识，检点封章得内家。
漫书答唐观察四首·其一
作者：汤显祖
朝代：明
体裁：七言绝句

岭外梅残鬓欲星，孤琴摇拽越山青。只言姓字人间有，那得题名到御屏。
漫书答唐观察四首·其三
作者：汤显祖
朝代：明

兰署江南花月新，封书才上海生尘。心知故相嗔还得，直是当今丞相嗔。
漫书答唐观察四首·其二
作者：汤显祖
朝代：明

县小河阳花遍开，金盘露冷醉人来。也知不厌山公启，解事长亏女秀才。
漫书答唐观察四首·其四
作者：汤显祖
朝代：明

一疏春浮瘴海涯，五年山县寄莲花。已拚姓字无人识，检点封章得内家。
点绛唇
作者：汤显祖
朝代：明
体裁：曲

京兆府尹上：圣主传宣。风调雨顺都如愿。庆赏丰年。世界花灯现。
点绛唇
作者：汤显祖
朝代：明
体裁：曲

众将官上：塞草烟寒。旗门天半红云绽。叠鼓凝幡。大将人欢看。
点绛唇
作者：汤显祖
朝代：明
体裁：曲

内官严遵美上：万点星悬。九光霞见。芙蓉殿。上元灯树。晻映黄罗扇。海色红云。玉班深护从龙宴。香雷烛电。缓步着流苏辇。
点绛唇
作者：汤显祖
朝代：明
体裁：曲

净吐番将上：生长番家。天西一架。撑犁大。家世零逋。番帐里收千马。
点绛唇
作者：汤显祖
朝代：明
体裁：曲

周弁领直殿同黄门官上：古洞今朝。一般笼罩。山河小。钟隐鸣稍。绿满宫槐道。
点绛唇
作者：汤显祖
朝代：明
体裁：曲

蚁王插花引众上：素锦雪袍。朱华玉导。红云晓。槐殿里根苗。也引的红鸾到。
煞
作者：汤显祖
朝代：明
体裁：曲

先在禅智院立一本百千万亿投名簿。后在孝感寺挂一轴五十三参听讲图。除了那戒坛上石点头。则待看普诸天花下雨。
煞尾
作者：汤显祖
朝代：明
体裁：曲

南朝那一敲。西番这一嚣。老天天望不着咱那窠儿到。吐鲁鲁羞煞咱百十阵的功劳。这一阵儿扫。
煞尾
作者：汤显祖
朝代：明
体裁：曲

黄裳：长年已自悲。夜行还怎的。诸天蚤听我香炉誓禅师。。我乞水焦牙已自迟。
牧羊关
作者：汤显祖
朝代：明
体裁：曲

旦：看他蚁阵纷然摆。风雹乱下筛。他待碗儿般打破这瑶台。我好看不上他嘴脚儿赤体精骸。小心肠心肠儿多大。则不过领些须鱼肉块。觅些小米头柴。怎做作过水兴营砦太子。。你敢�残生来触槐。
狮子序
作者：汤显祖
朝代：明
体裁：曲

他若是落天家。怕惊摇嫩蕊娇花。更灯阑紫陌。侠少豪华六娘：若是恶少们懊着他呵。他性子不是金篦自刺。定向玉井头骨董一声了。。亏杀他捅轻狂。推薄倖。嗔阿母。骂檀郎。玉梅花下恶咨嗟。愁肠枨触。残月些些。
狮子序
作者：汤显祖
朝代：明
体裁：曲

来何处。是谁家。猛然间提起赏元宵岁华。叹坠钗人远。还记些些。甚来由向灵心儿撇打。多则是云髻懒。月梳斜。镜台边那年留下。丑：李老爷好俊俏眼哩。生惊介：终不然霍府来的。看钗介：觑了他两行飞燕。一样衔花。
猫儿坠
作者：汤显祖
朝代：明
体裁：曲

旦泣介：如寒似热。消尽了脸霞红。那宫女开函俺奏几封。蚤些儿飞入大槐宫。生拜介：天公。前程紧处。略放轻松。
猫儿坠
作者：汤显祖
朝代：明
体裁：曲

生：香肌弱体。须护好帘栊。裙带留仙怕倚风。把异香烧取明月中。旦：惺忪。断魂一缕。分付乘龙。
玉交枝
作者：汤显祖
朝代：明
体裁：曲

做个鸾惊蝶骇你假将指甲儿揾着他。。乱春纤抵着郎腮那人定不相饶。。压花枝要折新蓓蕾郡主也索放软些手了。。那管得豆蔻含胎那时节白绫帕儿方便着。。迸破红云玉峡开哎。挺得人疼。你须听着。。斜抽沁露荷心霭。吃紧处花香这回。断送人腰肢几摆。
玉交枝
作者：汤显祖
朝代：明
体裁：曲

四娘：翠猥红冗。步花光绮薄珠栊。倚阑干十二层波送。春潮晕半醉芙蓉。慢粉晴娇软蝶慵。流黄暗滑雏莺弄。揎红袖笑捧金钟。醉雕鞍烂倾银瓮。
玉交枝
作者：汤显祖
朝代：明
体裁：曲

是这等荒凉地面。没多半亭台靠边。好是咱眯�色眼寻难见。明放着白日青天。猛教人抓不到魂梦前。霎时间有如活现。打方旋再得俄延呀。。是这答儿压黄金钏匾。
玉交枝
作者：汤显祖
朝代：明
体裁：曲

沈沈深院。错呼人花林水边小玉妻。你看那孔翠鸟儿都惊起了。。双飞翠点惊人见。丁香队里盘旋你劝醉我。我还要醉你一醉。小玉作不饮笑嚼花科十郎：小玉姐。。你休要把郎拽住乔作悭。娇嗔要得人饶惯。新花蕊芳心咬残。戏捎莺回眸偷眄。
玉交枝
作者：汤显祖
朝代：明
体裁：曲

烛花无赖。背银缸暗擘瑶钗。待玉郎回抱相偎揣。颦蛾掩袖低回。到花月三更一笑回。春宵一刻千金浼。挽流苏罗帏颤开。结连环红襦懊解。
玉交枝
作者：汤显祖
朝代：明
体裁：曲

烛花无赖。背银釭暗擘瑶钗。待玉郎回抱相偎爱你此要些腔儿。。颦蛾掩袖低回他唤你。不可就应他。。千唤佯将一度回他毕竟先有些不紧要的话摩弄你。。相挑巧着词儿对郡主。他叫你上床。你只在床帐外挨着。等他抱你上去。。挽流苏罗帏颤开又不可自家解衣襦。先打些格达儿。要他扯断才好。结连环红襦懊解。
玉交枝
作者：汤显祖
朝代：明
体裁：曲

生：催花雨片。度池亭草气薰传。点蜻蜓撇去惊飞燕。趁泥香掠水盘旋咱两个。一径行来一字肩。同行覆着同心扇。停半霎潇湘画阑。坐一答绣墩金线。
玉交枝
作者：汤显祖
朝代：明
体裁：曲

生：把大槐根究。鬼精灵庭空翠幽。恨天涯摇落三杯酒。似飘零落叶知秋。怕雨中妆点的望中稠。几年间马蹄终日因君骤。论知心英雄对愁。遇知音英雄散愁。
玉交枝
作者：汤显祖
朝代：明
体裁：曲

生：是何衙舍。美娇娃走得吱�浣：。是霍王小姐。生：奇哉奇哉。就是小玉姐么。浣：便是。生：小生慕之久矣。因何独行。浣：来寻坠钗。生：你步香街不怕金莲踅。总为这玉钗飞折。浣：秀才。可见钗来。生：钗到有。请与小玉姐相叫一声。旦低声云：浣纱。这怎生使得。且问秀才何处。生：陇西李益。表字君虞。排号十郎。应试来此。旦作打觑低鬟微笑介：鲍四娘处闻李生诗名。咱终日吟想。乃今见面不如闻名。才子岂能无貌。生作听径前请见科：呀。小姐怜才。鄙人重貌。两好相映。何幸今宵旦作羞避介：钗喜落此生手也。。钗。你插新妆宝镜中燕尾斜。到檀郎香袖口是这梅梢惹。浣纱。叫秀才还咱钗也。合：怕灯前孤单这些。怕灯前孤单了那些。
玉交枝
作者：汤显祖
朝代：明
体裁：曲

生：风云识透。破千金贤豪浪游。十八般武艺吾家有。气冲天楚尾吴头。一官半职懒踟踌。三言两语难生受。闷嘈嘈尊前罢休。恨叨叨君前诉休。
玉交枝
作者：汤显祖
朝代：明
体裁：曲

粉寒香剩。并玉人撇在长亭。相偎翠袖凌风并。春去也花时难更。玉虎牵丝绿水萦。金蟾齧锁沈烟静。着人呵十分情性。撇人处两字功名。撇人处两字功名。
玉交枝
作者：汤显祖
朝代：明
体裁：曲

花灯磨折。为书生言长意赊。秀才。咱钗直千金也。生：此会千金也。旦背笑介：道千金一笑相逢夜。似近蓝桥那般欢惬还俺钗来。生：选个良媒送上。。玉花钗。他丢下声长短嗟。玉梅梢咱赚着影高低说合前浣。
玉交枝
作者：汤显祖
朝代：明
体裁：曲

这马呵。瑶池龙种。喷红云阊阖崆峒。凑兰筋绿发权奇耸。悬铃镜紫艳方瞳。虎背连钱映伏龙。麟文八晕旋奔蝀。十郎：可得买否。小侯笑介：啼翻玉侠路相逢。斗堆金侯家何用。
玉交枝
作者：汤显祖
朝代：明
体裁：曲

鸾惊凤骇。误春纤揾着檀腮。护丁香怕拆新蓓蕾。道得个豆蔻含胎。他犯玉侵香怎放开。你凝云觉雨堪潇洒。吃紧处花香这回。断送人腰肢几摆。
玉劄子
作者：汤显祖
朝代：明
体裁：曲

众：是乌艚还是白艚。浪崩天雪花飞到内风起介众：飓风起了。。恶风头打住蓬梢。似大海把针捞。浮萍一叶希。带我残生浩渺。
玉山儿
作者：汤显祖
朝代：明
体裁：曲

崔：露华朱邸。自生成玉叶金枝。印春山半晕新眉。破朝花一条轻翠。韦：画梁初日。一片美人云气。世上能多丽。韦崔合：是便宜。寻常花月。偏是你遇仙时。
玉山儿
作者：汤显祖
朝代：明
体裁：曲

生：几年排比。背长廊月下寻梅。见佳人独自徘徊。恰好事恁相当对。旦：是前生分例。尽百媚天应乞与。消得多才艺。生旦合：遂心期。红颜相向。直是好夫妻。
玉山儿
作者：汤显祖
朝代：明
体裁：曲

生：画堂客至。整襟裳鸾鹤低飞。银荷上绛烛飞辉。宝炉内篆烟沈细。旦：对旧游新喜。不由咱羞眉半聚。裹手拈鹦嘴。生旦合：溜钗垂。倚郎微拜。浑觉自娇痴。
玉山儿
作者：汤显祖
朝代：明
体裁：曲

韦：可人风味。近轩庭昼漏迟迟。瑞香风吹引仙姬。牡丹春衬成多丽。崔：俺狂俦怪侣。来盼问雨香云迹。向豆蔻梢头翠。崔韦合：早些时。宜男开放。休辜负碧桃栖。
玉山莺
作者：汤显祖
朝代：明
体裁：曲

如今可卖了也。卖钗停当。喜孜孜谁家艳阳那插钗人温存的依前还价。遇着那一等呵。。笑穷妇人无分承当。抬高价作他乔样俺霍小玉一眼看上李十郎。今日卖了钗也。。路傍諠讲。道当初坠钗情况。自把前程飏。为谁行。断簪残髻。留伴镜中霜。
玉山莺
作者：汤显祖
朝代：明
体裁：曲

玉钗抛样。上头时萦红腻香。为冤家物在人亡。这几日意迷神恍每早起呵。。窥妆索向。还疑在枕边床上。又似在妆奁响。猛思量。原来卖了。空自揾啼妆。
玉山颓
作者：汤显祖
朝代：明
体裁：曲

三客：可人风味。篆烟笼昼漏迟迟。瑞香膏帐碧初垂。玉腰春茜红新试俺。狂俦怪侣。来盼问雨香云迹。喜氤氲人醉。笑低徊。从郎更索缕金杯。
玉山颓
作者：汤显祖
朝代：明
体裁：曲

你精神桃李。天生的温香腻绵。惹娇音春思无边。倚纤腰着处堪怜。佳期正展。为甚的颦轻笑浅。教青帝长如愿。镇无言。一春心事。轻可的付啼鹃。
玉山颓
作者：汤显祖
朝代：明
体裁：曲

你精神桃李。红抺肚温香腻绵。惹娇音春思无边。衬轻躯著处堪怜。佳人绝世。更甚名花堪羡。薄倖教天谴。负青天。年年春病到身边。
玉山颓
作者：汤显祖
朝代：明
体裁：曲

十郎：几年排比。这姻缘十字诗谋。遇仙媛济北追陪。袅烟丝竹西歌吹。忘京华留滞。尽百媚天应乞与。且自停丝骑。綵云飞。银蝉压酒拚如泥。
玉山颓
作者：汤显祖
朝代：明
体裁：曲

吾家杜甫。为漂零老愧妻孥泪介：夫人。我比子美公公更可怜也。。他还有念老夫诗句男儿。俺则有学母氏画眉娇女。老旦：相公休焦。傥若招得好女婿。与儿子一般。外笑介：可一般呢。老旦：做门楣古语。为甚的这叨叨絮絮。才到的中年路合前外。
玉山颓
作者：汤显祖
朝代：明
体裁：曲

旦进酒介：爹娘万福。女孩儿无限欢娱。坐黄堂百岁春光。进美酒一家天禄。祝萱花椿树。虽则是子生迟暮。守得见这蟠桃熟。合：且提壶。花间竹下。长引着凤凰雏。
玉山颓
作者：汤显祖
朝代：明
体裁：曲

美人云气。傍秦楼玉叶金枝。印春山半晕新眉。破朝花一条轻翠。画梁初日。似绰约未胜罗绮。柳絮才轻丽。透春飞。笑和娇语画屏欹。
玉山颓
作者：汤显祖
朝代：明
体裁：曲

老：佛爷方便。向诸天把真言示宣想来则有妇女苦。生男种女。大家的便是。产时昏闷。倾污水于溪河。也是丈夫之罪。怎那经文呵。。明写着外面无干。偏则是女人之谴便宣紫衣官一员。分付马上捧持此经一千部。星夜前去。。紫衣乘传。直赍到瑶台宫院。免到追阳县说与公主呵。。教他广流传。把俺老娘三世也带生天。
玉山颓
作者：汤显祖
朝代：明
体裁：曲

这血盆经卷。大慈悲孩儿目连。老：因何贴：目连尊者为救母走西天。经过羽州追阳县。旷野之中。见一座血盆池地狱。有多少女人。散发披枷。饮其池中污血。目连尊者动问狱主。此是因何。狱主言道。这妇人呵。。生产时血污了溪河。煎茶供厌污了良善。老：是了。供奉三宝的茶水。被血水污。因此果报。后来贴：目连尊者听见。大哭起来。俺母亲也应受此苦楚了。竟以神通。走向佛所。致心顶礼。愿祈世尊为我等开示。云何报答慈亲。脱离此苦。佛言善哉。。待酬恩眷。则三年内长斋拜忏。声声把弥陀念。老：念了怎的贴：有好处。。渡河船。便是血盆池上产金莲。
玉山颓
作者：汤显祖
朝代：明
体裁：曲

金堂客至。下红楼翠㔩银篦。荐芳尘点玉青綦。起华箔押丝珠缀。微风约水。袅处羞眉半聚。裹手拈鹦嘴。鬓钗垂。酒光浮溜映双题。
玉桂枝
作者：汤显祖
朝代：明
体裁：曲

相夫登第。表贤名甄氏吾妻。称皇宣一品夫人。又待伴俺立双忠烈女。想贤妻在日。想贤妻在日。凄然垂泪。俨然冠帔。外哭倒众扶介末：我的老夫人。老夫人。怎了。你将官们也大家哭一声儿么。众哭介：老夫人呵外作恼拭泪介：呀。好没来由。夫人是朝廷命妇。骂贼而死。理所当然。我怎为他乱了方寸。灰了军心。。身为将怎顾的私。任悽惶百无悔。陈先生。溜金王还有讲么。末：不好说得。他还要杀老先生外：咳。。他杀俺甚意儿。俺杀他全为国。
玉桂枝
作者：汤显祖
朝代：明
体裁：曲

问天何意。有三光不辨华夷。把腥膻吹换人间。这望中原做了黄沙片地。恼介：猛冲冠怒起。猛冲冠怒起。是谁弄的江山如是叹介：中原已矣。。关河困心事违。也则要保扬州济淮水俺看李全贼数万之众。破此何难。进退迟疑。其间有故。。俺有一计可救围。恨无人与游说。
玉楼春
作者：汤显祖
朝代：明
体裁：曲

婵娟此会真奇绝。睡眼重惺春思彻。他归时遥映烛花红。咱待放马蹄清夜月。
玉楼春后
作者：汤显祖
朝代：明
体裁：曲

崔上：天街一夜笙歌咽。堕珥遗簪幽恨结。韦上：那两人灯下立多时。细语梅花落香雪。
玉胞肚
作者：汤显祖
朝代：明
体裁：曲

叫有司停当。把太守行装备详。掌离珠感动娘娘。出倾宫锦绣奁房。旦：还有。众：车骑仆妾都列在广衢傍。鸾驾亲身饯远行。
玉胞肚
作者：汤显祖
朝代：明
体裁：曲

后堂公所。请先生则是鸿门腐儒老旦：女儿呵。。怎念遍的孔子诗书。但略识周公礼数。合：不枉了银娘玉姐只做个纺砖儿。谢女班姬女校书。
玉胞肚
作者：汤显祖
朝代：明
体裁：曲

宦囊清苦。也不曾诗书误儒。你好些时做客为儿。有一日把家当户。是为爹的疏散不儿拘。道的个为娘是女模。
玉胞肚
作者：汤显祖
朝代：明
体裁：曲

将书传上。父王言礼仪合当。即时间人往边乡。临付与叮咛停当。生：怕回书迟慢。旦：粗将孝意表高堂。但取平安要怎忙。
玉胞肚
作者：汤显祖
朝代：明
体裁：曲

心字香前酬愿。镇同衾心欢意便。碎心情眉角相偎。趁光阴巧笑无眠。絮香囊宛转。把乌丝阑翰墨收全。向一段腰身好处悬。
玉胞肚
作者：汤显祖
朝代：明
体裁：曲

愿侍十年欢嬿。尽着这红娇翠鲜。碎心情眉角相偎。趁光阴透体交眠夫妇人过了二十八九呵。。怕得海棠香晚。宝簪敲折凤辞弦。梦里湘云过雨痕。
玉胞肚
作者：汤显祖
朝代：明
体裁：曲

旦：黄堂父母。倚娇痴惯习如愚。刚打的鞦韆画图。閒榻着鸳鸯绣谱。从今后茶馀饭饱破工夫。玉镜台前插架书。
玉胞肚
作者：汤显祖
朝代：明
体裁：曲

生喜介：敢前希望。忆年时醉游侠场。普人间没俺东床。凑南柯饮着琼浆。合：这是有缘千里路头长。富贵荣华在此方。
玉胞肚
作者：汤显祖
朝代：明
体裁：曲

生：端然无恙。如昔年教诲不忘。问亲邻兴废存亡。叙风烟悲楚哀伤。旦：约丁丑年相见。好了。生：知他后会可能相见。怎得温衾扇枕床。
玉胞肚
作者：汤显祖
朝代：明
体裁：曲

老旦：眼前儿女。俺为娘心苏体劬。娇养他掌上明珠出落的人中美玉儿呵。。爹三分说话你自心模。难道八字梳头做目呼。
玉芙蓉
作者：汤显祖
朝代：明
体裁：曲

崔韦：黄云正朔新。丽日长安近。向朝元共祝。岁华初进。洞庭春色寒难尽。玉管飞灰煖渐熏。合：春风鬓。笑林中未有。柳上先过。屠苏偏让少年人。
玉芙蓉
作者：汤显祖
朝代：明
体裁：曲

旦：你天生巧步云。早得嫦娥近。乍相逢。门儿掩着成亲。秋波得似掩花前俊。暗里丝鞭打着人。俺行夫运。夫人县君。只这些时为思夫长是翠眉颦。
玉芙蓉
作者：汤显祖
朝代：明
体裁：曲

椒花媚晓春。柏叶传芳酝。愿花神作主。暗催花信。良家少侠随鱼阵。侍子阳和起雁臣。合：青韶映。看条风拂水。献岁含英。年年春色倍还人。
玉芙蓉
作者：汤显祖
朝代：明
体裁：曲

生：文章一色新。要得君王认。插宫花。酒生袍袖春云。春风马上有珠帘问。这夫婿是谁家第一人。你夫人分。有花冠告身。记当初伴题桥捧砚亏杀卓文君。
玉芙蓉
作者：汤显祖
朝代：明
体裁：曲

生：椒花媚晓春。柏叶传芳酝。愿花神作主。暗催花信。灵池冻释浮鱼阵。上苑阳和起雁臣。合：青韶印。看条风拂水。画燕迎门。年年春色倍还人。
玉芙蓉
作者：汤显祖
朝代：明
体裁：曲

祥云入吕新。丽日长安近。向正元共祝。寿觞初进。丹蓂瑞历宜三正。粉荔高盘簇五辛。合：春风鬓。笑林中未有。柳上先过。屠苏偏让少年人。
玉芙蓉
作者：汤显祖
朝代：明
体裁：曲

贴：丹青女易描。真色人难学。似空花水月。影儿相照旦喜介：画的来可爱人也。咳。。情知画到中间好。再有似生成别样娇贴：只少个姐夫在身傍。。若是姻缘早。把风流婿招少甚么。美夫妻图画在碧云高。
玉莺儿
作者：汤显祖
朝代：明
体裁：曲

叹介：你生小事依从。我情中。你意中。春香。你小心奉事老爷奶奶。贴：这是当的了。旦：春香。我记起一事来。我那春容。题诗在上。外观不雅。葬我之后。盛着紫檀匣儿。藏在太湖石底。贴：这是主何意儿。旦：有心灵翰墨春容。傥直那人知重。贴：姐姐宽心。你如今不幸。孤坟独影。肯将息起来。禀过老爷。但是姓梅姓柳秀才招选一个。同生同死。可不美哉。旦：怕等不得了。哎哟。哎哟。贴：这病根儿怎攻。心上医怎逢。旦：春香。我亡后你常向灵位前叫唤我一声儿。贴介他一星星说向咱伤情重合前旦昏介贴。
玉莺儿
作者：汤显祖
朝代：明
体裁：曲

旦泣介：旅榇梦魂中。盼家山。千万重。老：便远也去。旦：是不是。听女孩儿一言。这后花园中一株梅树。儿心所爱。但葬我梅树之下可矣。老：这是怎的来。旦：做不的病婵娟桂窟里长生。则分的粉骷髅向梅花古洞。老泣介：看他强扶头泪濛。冷淋心汗倾。不如我先他一命无常用。合：恨苍穹。妒花风雨。偏在月明中。
玉莺儿
作者：汤显祖
朝代：明
体裁：曲

玉钗红腻。尚依然红丝系持。磊心情几粟明珠。点颜色片茸香翠。侧鬟儿似飞。懒妆时似颓。病恹恹怎插向菱花对。合：事真奇。相看领取。还似坠钗时。
玉莺儿
作者：汤显祖
朝代：明
体裁：曲

生：燕钗重会。与旧人从新有辉。影差池未渍香泥。翅毰毸尚萦纤蕊。压云梳半犀。袅风鬟半丝。恨呢喃诉不出从头事合前老。
玉莺啼
作者：汤显祖
朝代：明
体裁：曲

你堂餐多饱。鼻尖头还新厨饭香。生：黄粱恁般难熟。吕：这黄粱是水火勾当。好枕儿边问你那崔氏糟糠。可还挑黄粱半箸。与你那儿郎豢养。生想介：好多时候哩。吕笑介：终不然水米无交。蚤滚熟了山河半饷你希迷想。怎不把来时路玉真重访。
玩仙灯
作者：汤显祖
朝代：明
体裁：曲

人语闹吱嗻。听风声似是女孩儿关节。
玩仙灯
作者：汤显祖
朝代：明
体裁：曲

呀。何处一娇娃。艳非常使人惊诧。
玩仙灯
作者：汤显祖
朝代：明
体裁：曲

归色满银蟾。好风光长明宫院。
玩仙灯
作者：汤显祖
朝代：明
体裁：曲

旗影儿走龙蛇。甚宣差教来近者。
玩仙灯
作者：汤显祖
朝代：明
体裁：曲

旦上：韶华深院。春色今宵正显。浣上：年光是也�无眠。数不尽神仙眷。
玩仙灯
作者：汤显祖
朝代：明
体裁：曲

淑女病留连。憔悴煞落花庭院。
玩仙灯
作者：汤显祖
朝代：明
体裁：曲

生上：人物似相如。少个画堂车骑。
玩仙灯
作者：汤显祖
朝代：明
体裁：曲

生上：择吉送鸾书。尽今夜孤眠坦腹。
玩仙灯
作者：汤显祖
朝代：明
体裁：曲

老旦上：上元灯现。画角老梅吹晚。风柔夜煖笑声暄。早占断红妆宴。
玩仙灯
作者：汤显祖
朝代：明
体裁：曲

老旦上：地老天昏。没处把老娘安顿。思量起举目无亲。招魂有尽哭介：我的丽娘儿也。。在天涯老命难存。割断的肝肠寸寸。
玩仙灯
作者：汤显祖
朝代：明
体裁：曲

贴上：睹物怀人。人去物华销尽。道的个仙果难成。名花易陨。叹介：恨兰昌殉葬无因。收拾起烛灰香烬。
玩仙灯
作者：汤显祖
朝代：明
体裁：曲

贴持经上：禅智谈玄。又请下的法王经卷。
玩仙灯
作者：汤显祖
朝代：明
体裁：曲

贴琼英上：踏绽鞋跟。蚤向朱门步稳。
玩仙灯
作者：汤显祖
朝代：明
体裁：曲

车马正喧迎。新状元花生满径。
珍珠帘
作者：汤显祖
朝代：明
体裁：曲

李十郎上：春明晓灿。青帝瑞临东观。云气光华重旦。红日丽长安。人傍灵台风转。芳椒今已献。庆元会万年觞满。綵胜出宫花。柳色青袍欲换。
珍珠帘
作者：汤显祖
朝代：明
体裁：曲

生上：十年映雪图南运。天池浚。兀自守泥涂清困。献赋与论文。堪咳唾风云。羁旅消魂寒色里。悄门庭报春相问。才情到几分。这心期占。今春似稳。
琐寒窗
作者：汤显祖
朝代：明
体裁：曲

你佩恩华意气成篇。不把望长安心事悬君虞休嫌文官武职。。看参军楚楚。书记翩翩。有赋河清鲍照。登楼王粲总不碍禁庭清选合前卢。
琐寒窗
作者：汤显祖
朝代：明
体裁：曲

卢：倚风尘万里中原。大将登坛尺五天。孟门关外。少华峰前。绕旌旗万点。河流一线。还倚仗词锋八面。合：难言。人生遇合总情缘。且须高宴留连。
琐寒窗
作者：汤显祖
朝代：明
体裁：曲

旦：是不堤防他来的唓嗻。吓的个魂儿收不迭。仗云摇月躲。画影人遮。则没踹的涩道边儿。闪人一跌。自生成不惯这磨灭险些些。风声扬播到俺家爷。先吃了俺哏尊慈痛决。
琐寒窗
作者：汤显祖
朝代：明
体裁：曲

泪花弹袍袖香殷。数遍秋花人少年。卢：可有平安信。生：下官进辕门时。老太尉麾下一人。三年才传得一信。卢：受命在君。何恋恋儿女乎。生：晚风砧杵。夜月刀环。正寻常归燕。几行征雁。怎隔断关河别怨合前生。
琐寒窗
作者：汤显祖
朝代：明
体裁：曲

生：恨孤单飘零岁月。但寻常稔色谁沾藉。那有个相如在客。肯驾香车。箫史无家。便同瑶阙。似你千金笑等閒抛泄。凭说。便和伊青春才貌恰争些。怎做的露水相看仳别。
琐寒窗
作者：汤显祖
朝代：明
体裁：曲

生：笔花梢惯扫狼烟。谁待吹嘘送上天。改河阳赞佐。塞上回旋。便相如喻檄。终军乘传。也不似恁般蓬转合前卢。
琐窗儿
作者：汤显祖
朝代：明
体裁：曲

他领鸳班势压朝廊。招女婿要才郎。威笼翡翠。势锁鸳鸯。你把丝鞭领取美言加上。韦：也不须领丝鞭作官媒。只用朋情劝他便好。回身合婚姻簿上看停当但劝取由他想。
琐窗儿
作者：汤显祖
朝代：明
体裁：曲

李参军盖世文章。俺家中有淑女正红妆夏卿呵。。你和他好友。借重你商量。要他坦腹不须强项夏卿知俺家威势否。。俺捞龙打凤由他撞。怎脱得这罗网。
琐窗儿
作者：汤显祖
朝代：明
体裁：曲

论攀高贵婿非常。有一言须代禀试参详。他有了头妻小玉。盟誓无双。怕做不得负心乔样。卢笑嗔介：说甚么小玉。便大玉要粉碎他不难。韦背介：李郎。这太山只好作冰山傍。怕难做这冰相。
琐窗寒
作者：汤显祖
朝代：明
体裁：曲

你费家资制买书田。怎知他卖向明时不直钱虽然如此。你看赵佗王当时。也有个秀才陆贾。拜为奉使中大夫到此。赵佗王多少尊重他。。他归朝燕。黄金累千那时汉高皇厌见读书之人。但有个带儒巾的。都拿来溺尿。这陆贾秀才。端然带了四方巾。深衣大摆。去见汉高皇。那高皇望见。这又是个掉尿鳖子的来了。便迎着陆贾骂道。你老子用马上得天下。何用诗书。那陆生有趣。不多应他。只回他一句。陛下马上取天下。能以马上治之乎。汉高皇听了。呀然一笑。说道便依你说。不管什么文字。念了与寡人听之。陆大夫不慌不忙。袖里出一卷文字。恰是平日灯窗下。纂集的新语一十三篇。高声奏上。那高皇才听了一篇。龙颜大悦。后来一篇一篇。都喝采称善。立封他做个关内侯。那一日好不气象。休道汉高皇。便是那两班文武。见者皆呼万岁。。一言掷地。万岁諠天。生叹介则俺连篇累牍无人见合前丑。
琐窗寒
作者：汤显祖
朝代：明
体裁：曲

祖龙飞鹿走中原尉佗呵。。他倚定着摩崖半壁天。称孤道寡。他是英雄本然。白占了江山。猛起些宫殿似吾侪读尽万卷书。可有半块土么。。那半部上山河不见。合：由天。那攀今吊古也徒然。荒台古树寒烟。
琐窗郎
作者：汤显祖
朝代：明
体裁：曲

他平常僭侈堪疑。不道他宣淫任所为。怪的穿朝度阙。出入无时。中宫宠婿。所言如意。把威福移山转势。
琐窗郎
作者：汤显祖
朝代：明
体裁：曲

佐皇朝凤沚龙躔。近三台尺五天。青槐绕阁细柳传边。看飞熊绣帽。投壶羽扇。合：文昌武库参华选。销金甲太平无战。
琐窗郎
作者：汤显祖
朝代：明
体裁：曲

倚南柯锁钥疆场。那檀萝多大势难当。怎提兵数万。战死残伤。这风声外敌把吾轻相可恼可恼。。驸马在中军帐。怎用的周弁将。
琐窗郎
作者：汤显祖
朝代：明
体裁：曲

右：念臣棼诚恐诚惶。堑江城遭寇与拦当。王：有周弁领兵去。右：谁料三军出境。止得一将还乡。王：这等大败了。右：臣棼肺腑理难欺诳。望我王将臣削职随钦降。还议罪周弁将。
琐窗郎
作者：汤显祖
朝代：明
体裁：曲

右：论边机失误非常。则二十年为驸马也星霜。王：正是。俺也念驸马在边年久。加以公主屡请还朝。止为南柯太守难得其人。因此暂止右：驸马取回。还有田子华在彼。。看田生知略。可代淳郎。堪取回公主到京调养。王：春秋丧师。责在大夫。今日驸马之过也。右：妨亲碍贵宜包奖。权坐罪周弁将。
琐窗郎
作者：汤显祖
朝代：明
体裁：曲

合：动金麾都护临边。哨烧羌猎左贤。黄云气色。紫电风烟。把卢龙径断。白狼歌献合前黄裳。
琐窗郎
作者：汤显祖
朝代：明
体裁：曲

客星占牛女虚危。正值乘槎客子归虚危主都邑宗庙之事。牛女值公主驸马之星。近来驸马贵盛无比。。他雄藩久镇。把中朝馈遗。豪门贵党。日夜游戏。王：一至于此右：还有不可言之处。。把皇亲闺门无忌。合：感天知。萧墙衅起再有谁。泪介可怜故国迁移。
琐窗郎
作者：汤显祖
朝代：明
体裁：曲

爱仙郎玉态华年。步青云出紫烟。文章献纳。姓字香传。更借筹喻檄。请缨乘传合前众军官参见科。
琐窗郎
作者：汤显祖
朝代：明
体裁：曲

镇河源九曲三边。插旌旗满塞垣军府虽多。谁似俺府。中军是宰相。参军是状元。。黄扉贵品。紫禁名贤。看金泥诏下。玉门春遍合前黄裳。
琢木儿
作者：汤显祖
朝代：明
体裁：曲

狂耍婿。游戏仙。豆䓻图中春数点十郎夫。你只管拥着人。弄皱奴花胜儿。。欢情态皱花呵展俺在家中绣了几针领子。如今閒游呵。。绣工夫葡桃几线却怎的。半踏长裙香径远十郎夫。也只是奉承你欢喜。你看这。欢杯对影分娇面。十郎：只管劝人酒。不听我讲话小玉：你还讲閒话。那竹林外有人在作声。。好似青楼鲍四弦。
琥珀坠
作者：汤显祖
朝代：明
体裁：曲

旦：年少。丽春园接受了求贤诏。饮御酒三杯休醉了。也不管咱朱门俏待泥金报。英豪。你趁着春水船儿天上坐了。
琥珀坠
作者：汤显祖
朝代：明
体裁：曲

生：韵高。多应我诗成夺锦袍。沈香亭捧砚写清平调。也则怕你愁望的酥胸拍渐销。多娇。还你个夫人县君七香车载了。
琥珀猫儿坠
作者：汤显祖
朝代：明
体裁：曲

生小香娃。绝世心灵巧。多露沾衣能自保。冰壶彻底见清标。待晓。奏送孤鸾。还归凤条小玉拜求科。
琥珀猫儿坠
作者：汤显祖
朝代：明
体裁：曲

睡鸟惊啼。坠月金茎表娘娘。。愿借莲台分绮照。娘娘：只怕圣躬龙寝。奏不得事了小玉：娘娘。听别殿欢笑呵。。还闻天语坠云霄。娘娘：只怕天也将晓。小玉：难晓。蚤赐金鸡。还飞鹊桥。
瑞鹤仙
作者：汤显祖
朝代：明
体裁：曲

老旦上：有女正芳妍。系绿萝千里红丝一线。春深景明媚。正玉漏穿花。金屏合箭。芳信呢喃。早则是玉钗归燕。关心儿女。齐眉夫妇。今日如愿。
瓦盆儿
作者：汤显祖
朝代：明
体裁：曲

去迟科试。收场锁院散群豪。旦：咳。原来去迟了。生：喜逢着。旧知交。旦：可曾补上。生：亏他满船明月又把去珠淘。旦喜介：好了。放榜未。生：恰正在奏龙楼。开凤榜。蹊跷。旦：怎生蹊跷生：你不知。大金家兵起。杀过淮扬来了。。忙喇煞细柳营。权将杏苑抛。刚则迟误了你夫人花诰。旦：迟也不争几时。则问你淮扬地方。便是俺爹爹管辖之处了。生：便是。旦哭介：天也。俺的爹娘怎了。泣介生：直恁的活擦擦。痛生生。肠断了。比如你在泉路里可心焦。
甘州歌
作者：汤显祖
朝代：明
体裁：曲

宫闱别饯。摆五花头踏。迤逦而前。都人凝望。十里绣帘高捲。四方宦游谁得选。一对夫妻俨若仙。合：青袍旧。绿鬓鲜。大槐宫里着貂蝉。香车进。宝马连。一时携手笑嫣然。
甘州歌
作者：汤显祖
朝代：明
体裁：曲

生：宫花压帽偏。问有何能德。紫绶腰悬。玉楼人并。翠盖绿油轻展。指挥风景迟去辇。为惜流光懒下鞭。合：携琴瑟。坐锦鞯。一条官路直如弦。游春样。尽世缘。秦楼箫史弄云烟。
甘州歌
作者：汤显祖
朝代：明
体裁：曲

遥遥十里前。见葱葱佳气。非雾非烟。雉飞鸾舞。台观叠来苍远。似兰亭景幽围翠岭。春谷泉鸣浸玉田。合：山如画。水似缠。自怜难见此山川。重门拥。旌旆悬。玉楼金榜洞中天。
甘州歌
作者：汤显祖
朝代：明
体裁：曲

鸾铃动翠钿。看满前旗影。冠佩翩联。争来迎跪。陌上红尘深浅。邦君夫人鸾凤侣。父老儿童竹马年。合：军民闹。士女諠。妓衣时杂紫衣禅。弹筝觑。击鼓传。锦车催怕日华偏。
生查子
作者：汤显祖
朝代：明
体裁：曲

十郎上：燕支锦欲燃。马色尘初倦。相府动珠衡。帅幕开红荐。
生查子
作者：汤显祖
朝代：明
体裁：曲

才子跨征鞍。思妇愁红玉。芳草送莺啼。落花催马足。
生查子
作者：汤显祖
朝代：明
体裁：曲

生上：艳质久尘埋。又挣出这烟花界。你看他含笑插金钗。摆动那长裙带。
生查子
作者：汤显祖
朝代：明
体裁：曲

生朝服捧表上：槐殿隐香炉禁幄承恩处。五马更踟蹰。御道里开贤路。
生查子
作者：汤显祖
朝代：明
体裁：曲

紫引队子上：一掌瞰宫墀。洞府晨光露。万点正奔趋。遍起了朱门户。
画眉序
作者：汤显祖
朝代：明
体裁：曲

云树玉交花。日影光辉度尘罅。但闺房所要。尽情相把。摆天街色色珍奇。出关外盈盈车马合前。
画眉序
作者：汤显祖
朝代：明
体裁：曲

旦：曾中雀金屏你是个入彀英雄爱先逞。趁仙郎年少。把县君亲领。旧相如有驷马前言。新京兆稳画眉清兴合前。
画眉序
作者：汤显祖
朝代：明
体裁：曲

旦：生小正娇花。酬谢东风许花发。但随夫之任。赐妆如嫁。因夫主占了儿家。为郡君将离膝下合前生旦跪介。
画眉序
作者：汤显祖
朝代：明
体裁：曲

浣鸿：春满玉蓬瀛。宝烛笼纱篆烟鼎。看宫袍袖惹。翠翘花胜。雨露恩天上碧桃。春风燕日边红杏合前使客上。
画眉序
作者：汤显祖
朝代：明
体裁：曲

王：晴拂御沟花。祖道城南动杯斝。尽关南一面。借卿弹压。凭仗你半壁门楣。看觑俺一分天下。合：南柯太守风流煞。一路里威仪潇洒。
画眉序
作者：汤显祖
朝代：明
体裁：曲

生：平地折宫花。大郡猥当叹才乏。便寻常饯送。敢烦鸾驾。祝太山太水千秋。喜治国治家一法合前。
画眉序
作者：汤显祖
朝代：明
体裁：曲

生：曾傍玉梅清。报春色江南未孤冷。喜素娥亲许。暗香相并。展汉宫帽压花枝。映月殿钗横梅影合前。
画眉序
作者：汤显祖
朝代：明
体裁：曲

生：花里唤神仙。几曲园林芳径转。旦：正春心满眼。桃李能言。铺翠陌平莎茸嫩。拂画檐垂杨金偃。到门介合：春成片。无人见。平付与莺捎燕剪。
画眉序
作者：汤显祖
朝代：明
体裁：曲

红径柳丝牵。洞口桃源香带转。正花柔玉暖。贪戏韶年。作低头入花园门介：碍钗翘侧度云蝉。作坠钗十郎拾与插介：坠红掌金虫细钿。苔痕屧印芳茸浅。暗穿花背人偷展。
画眉序
作者：汤显祖
朝代：明
体裁：曲

老：花暖洛阳城。似献赋河阳旧风景。喜吹嘘送上。九天驰骋。探一枝春色归来。带五彩祥云飞映。合：跳龙门此日门楣应。箫鼓画堂欢庆。
番卜算
作者：汤显祖
朝代：明
体裁：曲

三千客两行。百二关重壮。文武迎介外：维扬风景世无双。直上层楼望。
番卜算
作者：汤显祖
朝代：明
体裁：曲

丑杨婆持鎗上：百战惹雌雄。血映燕支重。舞介：一枝鎗洒落花风。点点梨花弄。
番卜算
作者：汤显祖
朝代：明
体裁：曲

丑韩秀才上：家世大唐年。寄籍潮阳县。越王台上海连天。可是鹏程便。
番卜算
作者：汤显祖
朝代：明
体裁：曲

元老病能瘥。圣主心萦挂见介萧：年兄。。这一番祈祷是如何。要作从长话。
番卜算
作者：汤显祖
朝代：明
体裁：曲

六月罢西征。燕幕风微度。雅歌金管按投壶。将军多礼数。
番卜算
作者：汤显祖
朝代：明
体裁：曲

切玉小刀铦。刻尽昆山琰。年来袖手粲霜髯。眼看繁华厌。
番卜算
作者：汤显祖
朝代：明
体裁：曲

十郎上：春色暗蓬莱。紫陌朝初下。玉堂铃索动边愁。宝剑悲离匣。
番卜算
作者：汤显祖
朝代：明
体裁：曲

卢上：秋草塞门烟。河上西风偃。洛阳才子赴招贤。鼓吹军中宴。
番卜算
作者：汤显祖
朝代：明
体裁：曲

小玉上：屏外笼身倚。睡觉唇红退轻蜂小尾扑香归。飐得花憔悴。
番卜算
作者：汤显祖
朝代：明
体裁：曲

府尹上：黄屋去东巡。紫诏来西尹。桃花春片起鱼鳞。直上龙门峻。
番卜算
作者：汤显祖
朝代：明
体裁：曲

旦上：屏外笼身倚。睡觉唇红退。晕纤蛾暗自领佳期。珍重花前意。
番卜算
作者：汤显祖
朝代：明
体裁：曲

生上：经史腹便便。昼梦人还倦。欲寻高耸看云烟。海色光平面。
番卜算
作者：汤显祖
朝代：明
体裁：曲

老旦末文官上：镇日阵云飘。闪却乌纱帽。净丑武官上净：长鎗大剑把河桥。丑鼓角如龙叫。
番卜算
作者：汤显祖
朝代：明
体裁：曲

贴扮文官净扮武官上：边海一边江。隔不断胡尘涨。维扬新筑两城墙。酾酒临江上。
番山虎
作者：汤显祖
朝代：明
体裁：曲

净：近的话不堪提咽。早森森地心疏体寒。空和他做七做中元。怎知他成双成爱眷。低与老介：我捉鬼拿奸。知他影戏儿做的恁活现。合：这样奇缘。这样奇缘。打当了轮回一遍。
番山虎
作者：汤显祖
朝代：明
体裁：曲

则道你烈性上青天。端坐在西方九品莲。不道三年鬼窟里重相见。哭的我手麻肠寸断。心枯泪点穿。梦魂沈乱。我神情倒颠。看时儿立地。叫时娘各天。怕你茶酒饭无浇奠。牛羊侵墓田。合：今夕何年。今夕何年咦。。还怕这相逢梦边。
番山虎
作者：汤显祖
朝代：明
体裁：曲

旦泣介：你抛儿浅土。骨冷难眠。吃不尽爹娘饭。江南寒食天。可也不想有今日也。道不起从前。似这般糊突谜。甚时明白也天。鬼不要。人不嫌。不是前生断。今生怎得连合前老。
番山虎
作者：汤显祖
朝代：明
体裁：曲

贴：论魂离倩女是有知。他三年外灵骸怎全。则恨他同棺椁少个郎官。谁想他为院君这宅院小姐呵。。你做的相思鬼穿。你从夫意专。那一日春香不铺其孝筵。那节儿夫人不哀哉醮荐。早知道你撇离了阴司。跟了人上船合前。
疏影
作者：汤显祖
朝代：明
体裁：曲

生旦上：冠裳俊雅。正瑶台镜里。凤妆浓乍。旦：好梦分明。素情娇怯。慢引香车随马。紫催介：君王国母亲临饯。快疾着绿槐幢下。合：真乃是夫贵妻荣。一对堪描堪画。
病中答缪仲淳
作者：汤显祖
朝代：明

不成何病瘦腾腾，月费巾厢药几楞。会是一时无上手，古方新病不相能。
病中答缪仲淳
作者：汤显祖
朝代：明

不成何病瘦腾腾，月费巾箱药几楞。会是一时无上手，古方新病不相能。
病酒答梅禹金
作者：汤显祖
朝代：明
体裁：七言绝句

青楼明烛夜欢残，醉吐春衫倚画阑。赖是美人能爱惜，双双红袖障轻寒。
登小楼
作者：汤显祖
朝代：明
体裁：曲

旦：咨嗟你。为人为彻俺。砌笼棺勾有三尺叠你。点刚锹和俺一谜掘。就里阴风泻泻。则隔的阳世些些内鸡鸣介。
登献花岩芙蓉阁
作者：汤显祖
朝代：明
体裁：五言绝句

木末芙蓉出，花岩草树齐。陵高诸象北，江白数峰西。
白水
作者：汤显祖
朝代：明
体裁：七言律诗

庭光欲尽山明归，古木溪头灯火微。客子行舟随地转，闺人破镜一天飞。多名楚雀暮枝急，无数河鱼春水肥。归去文昌门外井，红桃香露满人衣。
白练序
作者：汤显祖
朝代：明
体裁：曲

旦：活泼。死腾那。这是第一所人间风月窝。昨宵个。微茫暗影轻罗把势儿忒显豁。为甚么人到幽期话转多。生：好睡也旦：好月也。。消停坐。不妒色嫦娥和俺人三个。
白练序
作者：汤显祖
朝代：明
体裁：曲

旦：金荷。斟香糯。生：你酝酿春心玉液波。�微酡。东风外翠香红酦。旦：也摘不下奇花果。这一点蕉花和梅豆呵。君知么。爱的人全风韵。花有根科。
白练序
作者：汤显祖
朝代：明
体裁：曲

生：心中事待说。向妆台。自叹吁。吾先父为将佐。边头失误。旦：原来老老爷用兵失利。可得生还。生叹介：身殁。旦：殁在何地。生：他殁在胡。旦：几年上有音信。生：可十数年来无寄书。近来却是古怪。旦：怎的来。生：前日成亲。蒙千岁亲口分付。系俺父亲之命。那时好不疑惑。旦：便好问俺父王所在了生：以前未敢造次。直待龟山罢猎。留宴内庭。才敢动问。千岁既知臣父亲所在。臣请敬往问安。那时千岁劈口应说。亲家翁职守北土。音问不绝。卿但具书相问。未可便去。公主呵。。何缘故。教人平白地。暗生疑虑。
白练序
作者：汤显祖
朝代：明
体裁：曲

生：难图。怎教他在北土天寒草枯。似俺这洞府。比他何如。旦：且依父王旨。先寄问安书。生：踟躇。空寄书。旦：寄些礼物去。生泣介：要报阳春寸草无。旦：这等怎好。生：贤公主。似这般有子等如无物。
白练序
作者：汤显祖
朝代：明
体裁：曲

豪：妖娆。恁还好。花到知名分外标。恨不得逐日买花簪帽。暗香消。年来觉。咱四海无家有二毛。更着甚锦鞍呼妓。金屋藏娇。
白练序
作者：汤显祖
朝代：明
体裁：曲

豪：虚嚣。那年少。曾赴金钗会几宵。如天杳。江南一梦迢遥。酒醒后思量着。折莫摇。断了吟鞭碧玉梢。从谁道。兀的是渭水西风残照。
白鹤子
作者：汤显祖
朝代：明
体裁：曲

吕：是黄婆土筑了基。放在偃月炉。封固的是七般泥。用坎离为药物。
皂罗袍
作者：汤显祖
朝代：明
体裁：曲

何处东家之子。嫣然一笑。下蔡魂迷。谁教宋玉有微辞。兼他体貌天闲丽宋玉呵。你有这样人做邻。自然文赋生色。说甚邯郸郑卫。。三年未许。东墙自窥。芳花有意。春风几时。教人顿有章台思。
皂罗袍
作者：汤显祖
朝代：明
体裁：曲

别酒寸肠裁系。送将军远戍。侍子遥归。红亭一路羽旗飞。参差色映桃花水。合：黄山路绕。青骊去迟。呼俦戒旅。伤心此时。今朝撇下河梁袂。
皂罗袍
作者：汤显祖
朝代：明
体裁：曲

原来姹紫嫣红开遍。似这般都付与断井颓垣。良辰美景奈何天。赏心乐事谁家院。恁般景致。我老爷和奶奶再不提起。合：朝飞暮卷。云霞翠轩。雨丝风片。烟波画船。锦屏人忒看的这韶光贱。
皂罗袍
作者：汤显祖
朝代：明
体裁：曲

可笑一场閒话。破诗书万卷。笔蕊千花。是我差了。这原不是换酒的东西。丑笑介：神仙留玉佩。卿相解金貂生：你说金貂玉佩。那里来的。。有朝货与帝王家。金貂玉佩书无价你还不知哩。。便是千金小姐。依然嫁他。一朝臣宰。端然拜他。丑：要他则甚。生读书人把笔安天下。
皂罗袍
作者：汤显祖
朝代：明
体裁：曲

堪叹。吾家贵坦。记关南饯别。对影鸣銮。生跪饮介王：再斟酒生跪饮介老：内侍。连斟驸马数杯。。止因淑女便摧残。看承君子多疏慢。生叩头起介：臣饮过三爵。心愁万端。客星何处。天恩见宽。合风光顷刻堪肠断。
皂罗袍
作者：汤显祖
朝代：明
体裁：曲

外：不道状元难事。但一缘二命。未委何如。你把招贤榜作寄私书。遮天袖掩贤门路别的罢了。贤弟。在场屋中。我笔尖可以饶让些。。俺把笔花高吐。你真难展舒。俺把笔尖低举。随君扫除。便金阶对策也好商量做。
皂罗袍
作者：汤显祖
朝代：明
体裁：曲

尊酒把玉人低劝。背东风立稳。微笑花前。斜簪抛出金缕悬。步香埃窣地凌波见。旦作醉介生：湘裙皱亸。晴丝翠烟。粉融香润。�骄恣妍。真珠几滴红妆面。
皂罗袍
作者：汤显祖
朝代：明
体裁：曲

忽忆乡园在眼。向迷中发悟。有泪阑珊。王：因风好去到人间。三杯酒尽笙歌散老泣介：驸马。你真个去也呵。。归心顿起。攀留大难。几年恩爱你将如等閒合前。
皂罗袍
作者：汤显祖
朝代：明
体裁：曲

末：提起书生无数。俺三言两句。压倒其馀。那苍生一郡眼无珠。则你春风八面人如玉。哥。你兄弟才学。要中头名状元。你去之时。把我绰下第二了。外笑介：原来如此。末：嫦娥所爱。无过两儒。将来并比。端然一输。因此上裴航要闪住你萧郎路。
皂罗袍
作者：汤显祖
朝代：明
体裁：曲

正自凌波拾翠。向神霄解玉。纵体通辞。流风矫雪映绡裾。轻云蔽月笼华髻子建呵。这样有情仙子。不得蚤就。后来懊恨。可如何矣。。当年未偶。明珠献迟。人神异路。君王怎归。教人洒遍长川泪。
皂罗袍
作者：汤显祖
朝代：明
体裁：曲

禁为閒游奸诈杜老爷是巴上生的。。自三巴到此。万里为家。不教子侄到官衙。从无女婿亲閒杂这句单指相公。。若有假充行骗。地方禀拿下面说小的了。。扶同歇宿。罪连主家。为此须至关防者。
皂罗袍
作者：汤显祖
朝代：明
体裁：曲

蚤是销魂别去。似猿断三声。鹤回五里。关山迢递本难期。兼之荡子多留滞。俺四人呵。合：弓调鹊血。刀寒鸊鹈。边头意气。峥嵘为谁。条支再睹西王使。
皂罗袍
作者：汤显祖
朝代：明
体裁：曲

见一妇人奇异似屋梁初日。照耀堂墀。人间那得更须臾。神心蚤逐流波去襄王呵。这样神女。只梦一梦也彀了。醒后又想他怎的。。玉鸾低盼。芬芳已离。精神记取。私怀语谁。教人向曙空垂涕。
皂罗袍
作者：汤显祖
朝代：明
体裁：曲

高唐赋呵。忆昔高唐枕席。正择日垂旒把。诸神醮礼只见高唐去处。凄切杳冥。相似鬼神来了一般。。抽弦障袂好增悲。松声直下深无底怀王正望间。忽见朝云之女。侍他昼寝。可惜止是朝暮之间。若久长相处。真个延年益寿。。霓旌翠盖。登高此时。朝云暮雨。相逢美姬。教人九窍都通利。
皂罗袍·商调·游园
作者：汤显祖
朝代：明
体裁：曲

原来姹紫嫣红开遍，似这般都付与断井颓垣。良辰美景奈何天，赏心乐事谁家院！朝飞暮卷，云霞翠轩；雨丝风片，烟波画船——锦屏人忒看的这韶光贱！
皂罗袍带
作者：汤显祖
朝代：明
体裁：曲

十二彩鸾屏扇。恨鹊岩烟断。罨尽春山。浮沤绣涩画纶连。瑶星碧雾看宛转。花光玉洞。丹砂几年。华清绣领。王孙故园。佳人挟瑟。一似漳河怨。招司马。进仲宣。晴窗检点白云篇。嚬红颊。数绿钱。高楼谁信与天连。
皂莺儿
作者：汤显祖
朝代：明
体裁：曲

生：杯酒散愁容。病宫在小桂丛。我儿呵。你长途细把亲娘奉。调和进供。温凉酌中。你乌纱绰鬓非无用。末：承爹厚命。丁宁在胸。奉娘前进。寒温必躬。管平安遇有人传送。合：靠苍穹。一家美满。排备御筵红。
皂角儿
作者：汤显祖
朝代：明
体裁：曲

是谁家玉人水边。斗骄骢碧桃花旋。坐云霞飘飖半天。惹人处行光一片。四娘：郡主。你看那生骑马。许多欢庆。俺见这生骑马。许多感叹。小玉：怎的来。四娘：这马原是郭小侯骑在花将军府里去。花将军就看上这马了。小玉：四娘。良马比君子。就是你对过这马了四娘：瞒不得你了。。猛可的影翩翻。声回合。送新人。怀旧侣。惆怅花前郡主。只是俺有这些缘。要来成就的一对夫妻。你说那马上的美少年是谁。便是十郎了。小玉喜介：当真生受你了。。青袍雪面。侬家少年得娘怜。称玉台双结。红丝一线。
相圃新成十韵示诸生
作者：汤显祖
朝代：明
体裁：五言排律

礼乐在平昌，诸生立射堂。山形君子似，地脉圣人傍。四兽风云合，三龟日月良。天门驰直道，星舍翼回廊。半壁新泉暖，成帷旧木苍。尝闻殷曰序，如见孔之墙。远意桑蓬色，清歌皪藻香。修容随抗耦，射策拟穿杨。有鹄求臣子，为侯应帝王。同科非尔力，得隽乃吾祥。
相如
作者：汤显祖
朝代：明
体裁：古风

相如美词赋，气侠殊缤纷。汶山凤皇下，琴心谁独闻。阳昌与成都，贵贱岂足分。子虚乃同时，飘然气凌云。卧托文园终，不受世訾氛。清晖缅难竟，遗书《封禅文》。知音偶一时，千载为欣欣。上有汉武皇，下有卓文君。
真珠帘
作者：汤显祖
朝代：明
体裁：曲

生上：河东旧族。柳氏名门最。论星宿。连张带鬼。几叶到寒儒。受雨打风吹。谩说书中能富贵。颜如玉和黄金那里。贫薄把人灰。且养就这浩然之气。
眼儿媚
作者：汤显祖
朝代：明
体裁：曲

鲍上：匆匆消息报君家。绣鞋儿陡的未宽些。想他暮云楼畔。闷拈箫管。憔悴烟花。
短拍
作者：汤显祖
朝代：明
体裁：曲

合：綵襻连心。綵襻连心。香缄燕尾。限良宵没得些时。浪得巧名儿。却不解把郎心系。问何似人间密意。笑背着银缸纵体。推绣枕。下罗帷。
短拍
作者：汤显祖
朝代：明
体裁：曲

翰苑风清。蓬莱天近。御香浮满眼氤氲。视草玉堂人。紫荷囊金鱼佩那些风韵。到大来管掌着紫薇堂印。少不的人向凤池头立稳。越富贵。越精神尹送生介。
短拍
作者：汤显祖
朝代：明
体裁：曲

老影分飞老影分飞。似参军杜甫。把山妻泣向天隅。老哭介：无女一身孤。乱军中别了夫主。合：有什么命夫命妇。都是些鳏寡孤独。生和死图的个梦和书。
石榴花
作者：汤显祖
朝代：明
体裁：曲

俺也不和他评高下。说精粗。道俺个醉汉不堪扶。偏你那看醉人的醒眼不模糊则怕你村沙势比俺更俗。横死眼比俺更毒。二客云：野狐骚道。出口伤人。还不去。还不去扯破他衣服。吕：为什么扯断丝带。抓破衣服。骂俺作顽涎骚道野狐徒。
破阵子
作者：汤显祖
朝代：明
体裁：曲

外戎装佩剑引众上：接济风云阵势。侵寻岁月边垂。内擂鼓喊介外叹介：你看虎咆般炮石连雷碎。雁翅似刀轮密雪施。李全。李全。你待要霸江山吾在此。
破齐阵
作者：汤显祖
朝代：明
体裁：曲

一旦内家奴婢。十年相国夫人。零落归坊。淋漓当户。织处寸肠挑尽。怎禁得咿轧机中语。待学个回环锦上文。残啼双翠颦。
破齐阵
作者：汤显祖
朝代：明
体裁：曲

旦上：径曲梦回人杳。闺深佩冷魂销。似雾濛花。如云漏月。一点幽情动早。贴上：怕待寻芳迷翠蝶。倦起临妆听伯劳。春归红袖招。
破齐阵
作者：汤显祖
朝代：明
体裁：曲

生上：极目云霄有路。惊心岁月无涯。白屋三间。红尘一榻。放顿愁肠不下。展秋窗腐草无萤火。盼古道垂杨有暮鸦。西风吹鬓华。
破齐阵
作者：汤显祖
朝代：明
体裁：曲

生旦引众上：绕境全低玉宇。当窗半落银河。月影灵娟。天临贵婿。清夜暂回参佐。同移燕寝幽香远。并起鸾骖暮霭多。何处似南柯。
破齐阵
作者：汤显祖
朝代：明
体裁：曲

生背剑上：壮气直冲牛斗。乡心倒挂扬州。四海无家。苍生没眼。拄破了英雄笑口。自小儿豪门惯使酒。偌大的烟花不放愁。庭槐吹暮秋。
祝英台
作者：汤显祖
朝代：明
体裁：曲

生：游冶。自多情。春又惹。早则愁来也。渐次芳郊款步幽庭。笑向卿卿閒话。鲍：妾半落铅华。何当雅念。生：还佳。个门中风月多能。更是雨云熟滑。似秋娘浑不减旧时声价。
祝英台
作者：汤显祖
朝代：明
体裁：曲

鲍：休傻。咱意中人。人中意。还似识些些。看你才貌清妍。礼数谦洽。非关采弄残花。十郎礼有所求。必有所下。寸心相剖。妾为图之。生：堪嗟。瘦伶仃才子身奇。尚少个佳人檠架。问谁家可一轴春风图画。
祝英台
作者：汤显祖
朝代：明
体裁：曲

鲍：听说来。忆娇年。人自好。今日雨中花。俺也曾一笑千金。一曲红绡。宸游凤吹人家。参差。憔悴损镜里鸳鸾。冷落门前车马。生：还寻个伴儿。鲍这些时几曾到卖花帘下。
祝英台
作者：汤显祖
朝代：明
体裁：曲

鲍：知么。俺为你高情。是处的閒停踏。生：有么鲍：十郎。苏姑子作好梦也。有一仙人。谪在下界。不邀财货。但慕风流。如此色目。共十郎相当矣。。是有个二八年华。三五婵娟。又不比寻常人家。生惊喜科：真假。你干打哄蘸出个桃源。俺便待雨流巫峡。跪科：这一缕红丝。少不得是你老娘牵下。
祝英台近
作者：汤显祖
朝代：明
体裁：曲

鲍四娘上：翠屏閒。青镜冷。长是数年华。行云梦老巫山下。殢酒愁春。添香惜夜。独自个温存幽雅。
神仗儿
作者：汤显祖
朝代：明
体裁：曲

二宫臣上：灵辰青昊。春晖日耀。听流莺报道。今岁风光及蚤。喜人日是今朝。广袖欲登高。忽听西园召。
神仗儿
作者：汤显祖
朝代：明
体裁：曲

周田上：蒙恩点注。蒙恩点注。南柯太守。淳郎推举。做司宪司农前去。来阙下。叫山呼。
神仗儿
作者：汤显祖
朝代：明
体裁：曲

河西路转。又：赴河阳幕选。又：王哨叩头：参军爷到来。前日万金家报。是小军送上夫人。生：劳你。夫人安否。哨：平安。只是望爷过家。生：取一锭花银赏他。哨儿。你是咱故人。以后太尉爷差你长安带书往来。也不慢你。哨：当得当得。生：报平安阵前飞雁。便玉人无恙。怎生排遣。只怕这磨旗门盼不到吹笙院。
神仗儿
作者：汤显祖
朝代：明
体裁：曲

生上：风尘战斗。风尘战斗。奇才辐辏。丑：秀才来的停当。试期过了。生：呀。试期过了。文字可进呈么丑：不进呈。难道等你。。道英雄入彀。恰锁院进呈时候。生：怕没有状元在里也哥。丑：不多。有三个了。生：万马争先。偏骅骝落后。你快禀。有个遗才状元求见。丑：这是朝房里面。府州县道。告遗才哩。生：大哥。你真个不禀哭介：天呵。苗老先赍发俺来献宝。。止不住卞和羞。对重瞳双泪流。
离合诗寄京邑诸贵（良会今乖）
作者：汤显祖
朝代：明
体裁：古风

琅玕岂不珍，玉屑竟谁饭。桧树郁冬皋，木叶辞秋苑。衿曲自悠悠，衣带日趋缓。乘月望风霄，人遥尺书断。
秀州
作者：汤显祖
朝代：明
体裁：七言绝句

雨湿松林春满烟，杏花榆荚映新田。不知何处唱歌好，东栅平湖日夜船。
秋发庾岭
作者：汤显祖
朝代：明

枫叶沾秋影，凉蝉隐夕晖。梧云初暗露，花露欲霏微。岭色随行棹，江光满客衣。徘徊今夜月，孤鹤正南飞。
秋夜月
作者：汤显祖
朝代：明
体裁：曲

净引众上：四马车才下的这东华路。但是官僚多俯伏。有一班儿不睹事难容恕。笑介：敢今番可图。敢今番可图。
秋夜月
作者：汤显祖
朝代：明
体裁：曲

堪笑咱说的来如戏耍。他海天秋月云端挂。烟空翠影遥山抹。只许他伴人清暇。怎教人挑达。
秋日西池望二仙桥
作者：汤显祖
朝代：明
体裁：五言排律

池上映秋光，登临爱夕阳。镜中蒲柳色，衣上芰荷香。听雨初留屐，当风一据床。猗兰延客语，高菊以邻芳。紫翠连山暝，晴阴隔水凉。坐看人世小，仙驭白云乡。
称人心
作者：汤显祖
朝代：明
体裁：曲

魂旦上：冥途挣挫。要死却心儿无那。也则为俺那人儿忒可。教他闷房头守着閒灯火。入门介：呀。他端然睡磕。恁春寒也不把绣衾来摸。多应他祗候着我。待叫醒他。秀才。秀才。生醒介：姐姐。失敬也。起揖介：待整衣罗。远远相迎个。这二更天风露多。还则怕夜深花睡么。旦：秀才。俺那里长夜好难过。缱着你无眠清坐。
窣地锦裆
作者：汤显祖
朝代：明
体裁：曲

僧家亦有芳春兴。鼻观偷香色尘映。试看清池与明镜。何曾不受花枝影。
窣地锦裆
作者：汤显祖
朝代：明
体裁：曲

外老僧上：色到空门也著花。佛桑春老散香霞。买栽池馆意无涯。看到子孙能几家。
窣地锦裆
作者：汤显祖
朝代：明
体裁：曲

春红带醉袖笼鞭。压�葳蕤照水边。美人香玉艳蓝田。遥望秦楼生翠烟。
窣地锦裆
作者：汤显祖
朝代：明
体裁：曲

春红带醉袖笼鞭。压�葳蕤照水边。美人香玉艳蓝田。遥望红楼生翠烟。
窣地锦裆
作者：汤显祖
朝代：明
体裁：曲

章台走遍绿尘空。叫道花卿绝世雄。青丝系马绣林中。人在歌楼第几重。
端正好
作者：汤显祖
朝代：明
体裁：曲

旗面日头黄。马首云头绿。草萋迷遮不断长途。大打围领着番土鲁。绕札定黄花谷。
答丁右武稍迁南仆丞怀仙作
作者：汤显祖
朝代：明
体裁：古风

斯人负高概，情艺蔼纷饶。触邪注冠影，雅志在公朝。衣服近吾身，有如裘与蕉。升蕉有凉燠，寒裘终不凋。斯人乃可去，将无念霜朝。西回太行轴，南纵广陵桡。有客从琅琊，从君独酌谣。巾带若山人，玉钩横在腰。他人富贵媚，斯人贫贱骄。山中读道书，玉女时相娇。但令有真骨，数至自飘飖。灵阿发昭辉，逸驾动鸣椒。云冥深秀资，霞延仙隐标。庶反山中驾，聊用倚逍遥。
答君东天津夜泊
作者：汤显祖
朝代：明
体裁：七言律诗

津馆苍茫别未曛，满檐秋色为思君。风生积海连山雾，月落长河半树云。欲睡动寻千日酒，怜香真惜十年薰。如何咫尺关南道，只似江空与雁闻。
答姜仲文
作者：汤显祖
朝代：明
体裁：古风

白日不可常，孤云亦何媚。萋芳淡游子，流泊世所弃。事去息交久，书来喜君至。爱日生寒姿，停云起高翅。经营二三月，飒遝岂遑避。惊看就长揖，道故如失志。相闻善为乐，相见乃憔悴。为文宁自伤，情多或为累。感君珍重意，承眶不能泪。在沼鱼何乐，先秋叶难翠。长歌聊复声，短袖时一戏。今日眼中人，何年心上事。
簇御林
作者：汤显祖
朝代：明
体裁：曲

他能绰斡。会写作。秀入江山人唱和待小生狠狠叫他几声。美人。美人。姐姐。姐姐。。向真真啼血你知么。叫的你喷啑似天花唾。动凌波。盈盈欲下。不见影儿那。
簇御林
作者：汤显祖
朝代：明
体裁：曲

凝粉面。映珠胎。似神仙出紫台。龙章凤质多奇彩。璚林玉树风尘外合前小玉。
簇御林
作者：汤显祖
朝代：明
体裁：曲

四娘：他心良慧。影徘徊不止你见了爱他。。遍娇娃掷果回。调琴献帽多人爱你见了呵。。窥韩盼玉凝波待合前小玉。
簇御林
作者：汤显祖
朝代：明
体裁：曲

岁寒交无二人。入春愁有一身。报閒庭草树青回嫩。和东风吹绽了袍花衬。合：问东君。上林春色。探取一枝新。
簇御林
作者：汤显祖
朝代：明
体裁：曲

旦：非亲故。甚意儿。无名钱。天上至。浣：似金钱夜落花容易。恁青衣童子来传示。合：转堪疑。旧家零落。何客赐光辉。
簇御林
作者：汤显祖
朝代：明
体裁：曲

铜驼陌。集少年。金马门。寻俊贤。新词巧出骊珠串。这才华定是金闺彦。合：看新年。云香浪暖。变化濯龙川。
簇御林
作者：汤显祖
朝代：明
体裁：曲

青云器。白雪篇。待吹嘘。送上天。胸韬列宿人空羡。倒珠玑写出君裁见合前教坊辞介十郎。
簇御林
作者：汤显祖
朝代：明
体裁：曲

韦：你染袍衣京路尘。望桃花春水津。生：要命哩。崔：你外相儿点拨的花星运。生：要钱哩。崔你内材儿抵直的钱神论合前。
簇御林
作者：汤显祖
朝代：明
体裁：曲

风流帐。难算场。死生情。空跳浪。埋头午梦人胡撞。刚等得花阴过窗鸡声过墙。说甚么张灯吃饭才停当。罢了。功名身外事。俺都不去料理他。只拜了师父罢。拜介：似黄粱。浮生稊米。都付与滚锅汤。
簇御林
作者：汤显祖
朝代：明
体裁：曲

鲍：咱来圆梦。觉有奇。送金钱。甚所为。旦：怕又是买钗的妒女来调戏。可便似文君新寡惹这閒车骑。合：事难知。不速之客。或是好因依。
粉蝶儿
作者：汤显祖
朝代：明
体裁：曲

六娘同十郎上：宝鸭铜驼。珠泪暗飘红蜡。
粉蝶儿
作者：汤显祖
朝代：明
体裁：曲

大河西回回粉面大鼻胡须上：撒采天西。泥八喇相连葛刺。咱占定失蛮田地。马辣酥。拌饮食。人儿肥美。花蕊布缠匝胸脐。骨碌碌眼凹儿滴不出胡桐半泪。
粉蝶儿
作者：汤显祖
朝代：明
体裁：曲

帽带馄饨。高带着牙牌风韵。
粉蝶儿
作者：汤显祖
朝代：明
体裁：曲

没路走羊肠。天天呵。撞入这屠门怎放。
粉蝶儿
作者：汤显祖
朝代：明
体裁：曲

玉烛归来。蚤已明星破夜。
粉蝶儿
作者：汤显祖
朝代：明
体裁：曲

紫衣捧诏上：诏选黄堂。捧到秦楼开放。
粉蝶儿
作者：汤显祖
朝代：明
体裁：曲

绮心上：捻碗毡盘。共醉驼蹄酥酪。
粉蝶儿
作者：汤显祖
朝代：明
体裁：曲

老旦高力士上：绿满宫槐。随意到棘闱帘外。
粉蝶儿引
作者：汤显祖
朝代：明
体裁：曲

外：万里寄龙韬。那得戍楼清啸。
红绣鞋
作者：汤显祖
朝代：明
体裁：曲

众：吉日祭赛城隍。城隍。归神谢土安康。安康。祭旗纛。犒军装。阵头儿。谁抵当。箭眼里。好遮藏。
红绣鞋
作者：汤显祖
朝代：明
体裁：曲

俺赞普气拥山河。俺赞普气拥山河。中书智弄干戈。中书智弄干戈。飞金箭。走零波。齐擂鼓。响吹螺。驱汉婢。打羌歌。
红绣鞋
作者：汤显祖
朝代：明
体裁：曲

听诸军肃静啰唣。啰唣。贺君多得腥臊。腥臊。有分例。大赏犒。毛赤剥。肉生烧。沾老小。祭鎗刀。
红绣鞋
作者：汤显祖
朝代：明
体裁：曲

想爰剑豪杰秦华。想爰剑豪杰秦华。乌孤占断羌婼。乌孤占断羌婼。开枹罕。战允衙。通跋布。走瓜沙。还起用。赞心牙。
红绣鞋
作者：汤显祖
朝代：明
体裁：曲

扶轮满路。遮拦。遮拦。东风回首泪弹。泪弹。长亭外。画桥湾。齐叩首。捧慈颜。贤太守锦衣还。
红绣鞋
作者：汤显祖
朝代：明
体裁：曲

皇宣一纸鸾椷。鸾椷。车尘马足䟃�。䟃�。笑奸贪枉愚滥。把时情憾皇恩感。乌头蘸旧朝簪。
红绣鞋
作者：汤显祖
朝代：明
体裁：曲

行人车骑流星。行人车骑流星。刀头片月连城。刀头片月连城。归马度。宿鸦惊。睥睨影。辘轳声。秦将卒。汉公卿拜别介。
红绣鞋
作者：汤显祖
朝代：明
体裁：曲

趁江乡落霞孤鹜。弄潇湘云影苍梧。残暮雨。响菰蒲。晴岚山市语。烟水捕鱼图。把世人心閒看取。
红芍药
作者：汤显祖
朝代：明
体裁：曲

生：有三年不到朝参。云阳市别了妻男。侥倖煞天恩免囚轞日南珠满泪盘沾糁。受尽热和咸。才记起风清河淡。合：喜重归相府潭潭。有的这青天湛湛。
红衫儿
作者：汤显祖
朝代：明
体裁：曲

旦：道奴家天上神仙列。前生寿折。生：不是天上。难道人间。旦：便作是私奔。悄悄何妨说。生：不是人间。则是花月之妖。旦：正要你掘草寻根怕。不待勾辰岁月。生：是怎么说。旦欲说又止介：不明白辜负了幽期。话到尖头又咽。
红衫儿
作者：汤显祖
朝代：明
体裁：曲

是则是世间人都扯淡。有的閒窥瞰。也着些儿肚子包含都不计较你了。。自羞惭。把你那絮叨叨口业都除忏。丑：老爷纵饶狗命。狗心不稳。颠倒号令。施行了罢生笑介：疑惑我后来么。。大人家说过了无欺蘸。头直上青天监。
红衫儿
作者：汤显祖
朝代：明
体裁：曲

看他温香艳玉神清绝。人间迥别。旦：不是人间。难道天上。生：怎独自夜深行。边厢少侍妾且说个贵表尊名。旦叹介生背介：他把。姓字香沈。敢怕似飞琼漏泄姐姐。不肯泄漏姓名。定是天仙了。薄福书生。不敢再陪欢宴。。尽仙姬留意书生怕。逃不过天曹罚折。
红衲袄
作者：汤显祖
朝代：明
体裁：曲

夫人。不是你坐孤辰把子宿嚣。则是我坐公堂冤业报。较不似老仓公多女好。撞不着赛卢医他一病蹻天。天。似俺头白中年呵。。便做了大家缘何处消。见放着小门楣生折倒夫人。你且自保重。。便作你寸肠千断了也。则怕女儿呵他望帝魂归不可招。
红衲袄
作者：汤显祖
朝代：明
体裁：曲

小姐。再不叫咱把领头香心字烧。再不叫咱把剔花灯红泪缴。再不叫咱拈花侧眼调歌鸟。再不叫咱转镜移肩和你点绛桃。想着你夜深深放剪刀。晓清清临画稿提起那春容。被老爷看见了。怕奶奶伤情。分付殉了葬罢。俺想小姐临终之言。。依旧向湖山石儿靠也。怕等得个拾翠人来把画粉销。
红衲袄
作者：汤显祖
朝代：明
体裁：曲

打你个老头皮不向我门下参。打你个硬骹儿不向我庭下跕。打你个蠢流民尽着�。打你个暗通番。该万斩。生：宇文公可恨可恨丑：宇文相公甚么样好人。你也骂他。。打你个骂当朝一古子的谈。生：不要哩。朝廷有用我之时。丑：打你个仗当今一块子的胆。生笑介丑：打的你皮开肉绽还气岩岩也。打了呵还待火烙你头皮铁寸嵌。
红衲袄
作者：汤显祖
朝代：明
体裁：曲

旦：俺不为度仙香空散花。也不为读书灯閒濡蜡。俺不似赵飞卿旧有瑕。也不似卓文君新守寡。秀才呵。你也曾随蝶梦迷花下。生想介：是当初曾梦来。旦：俺因此上弄莺簧赴柳衙。若问俺妆台何处也不远哩。。刚则在宋玉东邻第几家。
红衲袄
作者：汤显祖
朝代：明
体裁：曲

旦：莫不是扫南蛮把谪仙才御笔拿。莫不是定西番把洛阳侯金印挂。莫不是虎头牌先写着秦关驿驻皇华。莫不是凤尾旗紧跟上他渭河桥敲骏马。得他个俊参军功级多。少不得把咱小县君封号加。可知是喜早些儿传下也。这些时挑灯衠弄花。
红衲袄
作者：汤显祖
朝代：明
体裁：曲

春香姐。再不叫你煖朱唇学弄箫。贴：为此。净：再不和你荡湘裙閒斗草。贴：便是。净：小姐不在。春香姐也松泛多少。贴：怎见得。净：再不要你冷温存热絮叨。再不要得你夜眠迟朝起的早。贴：这也惯了净：还有省气的所在。。鸡眼睛不用你做嘴儿挑。马子儿不用你随鼻儿倒贴啐介净：还一件。小姐青春有了。。没时间做出些儿也。那老夫人呵。少不的把你后花园打折腰。
红衲袄
作者：汤显祖
朝代：明
体裁：曲

每日绕娘身有百十遭。并不见你向人前轻一笑。他背熟的班姬四戒从头学。不要得孟母三迁把气淘也愁他软苗条忒恁娇。谁料他病淹煎真不好。哭介：从今后谁把亲娘叫也。一寸肝肠做了百寸焦。
红衲袄
作者：汤显祖
朝代：明
体裁：曲

王：梓童呵。俺则道他在凤箫楼不挂心。老：谁想他瑶台城生害了恁。王：又不是全无少女风先凛。老：可甚的为有姮娥月易沈。王：还记的饯双飞。俺御酒斟。老：谁想道洒归旌。把红泪饮。王：这是前生注定了今生也。则苦了他嫩女雏男我也怕哭临。
红衲袄
作者：汤显祖
朝代：明
体裁：曲

生：我分的大朝家辩谄谗。怎到你小官司行对勘。则道住的是狗排栏身自耽。谁想过了鬼门关刑较惨罢了罢了。既在矮檐下。怎敢不低头。。扑着口三千段朝家事一谜的缄。抢着头十二分你本官前再不敢。你打的我血淋侵达喇的痛镵镵也。怎再领得起你那十指钻钳泼火燂铁钤生头火烙生足介使臣带将官捧朝服上。
红衲袄
作者：汤显祖
朝代：明
体裁：曲

生：莫不是莽张骞犯了你星汉槎。莫不是小梁清夜走天曹罚。旦：这都是天上仙人。怎得到此。生：是人家彩凤暗随鸦。旦摇头介生：敢甚处里绿杨曾系马。旦：不曾一面。生：若不是认陶潜眼挫的花。敢则是走临邛道数儿差。旦：非差生：想是求灯的。。可是你夜行无烛也。因此上待要红袖分灯向碧纱。
红衲袄
作者：汤显祖
朝代：明
体裁：曲

老：俺几度护娇花一寸心。王：俺则道他美前程一片锦。老：止知他娇多好呢鸳鸯枕。王：也怪他病浅长依翡翠衾。老：当日个凤将雏。你巧笑禁。王：今日呵。掌离珠。我成气喑。老：天呵。俺曾写下了目连经卷也。谁知道佛也无灵被鬼侵。
红衲袄
作者：汤显祖
朝代：明
体裁：曲

莫不是玉门关拘的俊班超青鬓华。莫不是望乡台站的个老苏卿红泪洒。莫不是他战酣了落日摧寒甲。莫不是客犯了灾星坠汉槎十郎夫。。若是你走阴山命不佳。俺�了坏长城哭向他。不然你死丢下了玉镜台也。恁孤鸾偏照咱。
红衲袄
作者：汤显祖
朝代：明
体裁：曲

鲍：你怕他胭脂山血泪花。你怕他拂云堆魂坠马。他原来断肠流别赚了个香罗帕。磨旗峰转添上些红臂纱。他则待要艳湖阳窥宋家。你�了个锦回文学窦娥。待不信呵有个人儿传示也。慢消详寻问咱。
红衲袄
作者：汤显祖
朝代：明
体裁：曲

鲍：则道他显威风拄倒了昆崙北海涯。则道他凯歌声喧动了长安西日下。则道他觅封侯时运底有甚巧争差。受皇宣道途中有些閒蹭答。怎知他做官儿不着家。比似你做县君乔坐衙。其间就里有话难提也。则怕你猜得来愁闷煞。
绕地游
作者：汤显祖
朝代：明
体裁：曲

上引高力士众上：黄舆左纛。又出三门道。听行漏玉鸡春晓。扇影全高日华初照。合锦江山都回环圣朝。
绕地游
作者：汤显祖
朝代：明
体裁：曲

右相上：多人何用。一个为梁栋咳。。道南柯乘龙骖凤。廿载恩深。一方权重。恰好是到头如梦。
绕地游
作者：汤显祖
朝代：明
体裁：曲

右相上：金章紫绶。独步三台宿。正朝下日移花甃。看簪发丝稠。带腰围瘦。无非为国机谋。
绕地游
作者：汤显祖
朝代：明
体裁：曲

四娘上：团花细茝。檀板急相催。春昼琐窗谁在。
绕地游
作者：汤显祖
朝代：明
体裁：曲

扮周田上：人间怎么。地下为参佐。乘公暇得从深座。玉镜台移。绛桥星度。下秦楼双鸣玉珂。
绕地游
作者：汤显祖
朝代：明
体裁：曲

断弦难弄。蚤被秋风送。生打散玉楼么凤。顿足泣介：合郡悲啼。举朝哀痛。痛煞俺无门诉控。
绕地游
作者：汤显祖
朝代：明
体裁：曲

旦上：偶然心上。做尽风流样。懒妆成又偎人半晌。老贴笑上：营勾了腰肢通笼绣帐。听得来愁人夜长。
绕地游
作者：汤显祖
朝代：明
体裁：曲

旦上：梦回莺啭。乱煞年光遍。人立小庭深院。贴：注尽沈烟。抛残绣线。恁今春关情似去年。
绕地游
作者：汤显祖
朝代：明
体裁：曲

旦引贴捧书上：素装才罢。款步书堂下。对净几明窗潇洒。贴：昔氏贤文。把人禁杀。恁时节则好教鹦哥唤茶。
绕地游
作者：汤显祖
朝代：明
体裁：曲

綵楼清迥。烛闪红妆靓。笑年年乞巧谁剩。
绕地游
作者：汤显祖
朝代：明
体裁：曲

老旦上：甄妃洛浦。嫡派来西蜀。封大郡南安杜母。
绕地游
作者：汤显祖
朝代：明
体裁：曲

贴上：露寒清怯。金井吹梧叶。转不断辘轳情劫。
绕地游
作者：汤显祖
朝代：明
体裁：曲

贴持酒台随旦上：娇莺欲语。眼见春如许。寸草心怎报得春光一二。
绕地游
作者：汤显祖
朝代：明
体裁：曲

郑六娘小玉浣纱上：璚楼丽彩。春色回云海。閒院无人翠霭。
绕地游
作者：汤显祖
朝代：明
体裁：曲

青云路有。赋就凌云奏。望朝云徘徊意久。
绕地游
作者：汤显祖
朝代：明
体裁：曲

鲍杜上：秋期尚浅。天路迎仙眷。问何事经年别恨。
绕池游
作者：汤显祖
朝代：明
体裁：曲

净上：芙蓉冠帔。短发难簪系。一炉香鸣钟叩齿。
绕池游
作者：汤显祖
朝代：明
体裁：曲

生上：幽期密意。不是人间世。待声扬徘徊了半日。
绕红楼
作者：汤显祖
朝代：明
体裁：曲

旦上：秋过了平分日易斜。恨辞梁燕语周遮。人去空江。身依客舍。无计七香车。
绕红楼
作者：汤显祖
朝代：明
体裁：曲

老旦引宫娥上：生长金枝岁月深。南柯上结子成阴。怕病损红妆。归迟紫禁。槐殿暗伤心。
绛都春
作者：汤显祖
朝代：明
体裁：曲

擂鼓鸣捎。望山程险处。过了天桥。则这些截断了河阳京兆。早挨过了临潼趷蹬的遥。大华如梦杳。似莲娇。倒映的这关门窄小。生：臣卢生谨奏。圣驾已出潼关。到了河口。请登龙舟。上：朕记此间旧是石路。何用龙舟。生：臣已开河三百馀里。以备圣驾东游。上笑介：有此奇异之事。朕往观之望介：呀。真乃水天一色也。。龙舆瞻眺。真乃是山色水光相照。
绛都春序
作者：汤显祖
朝代：明
体裁：曲

生怕介：猛然心跳。便衣衫造次穿朝。周弁见介：驸马行动些。殿上等久生：呀。。怎生将驸马来相叫低语介：喜得周弁也在此。。向前欲问难亲靠右：驸马近前。一同拜舞。。丹墀下扬尘舞蹈。生同俯伏介右：微臣奏复。天颜有喜。驸马来朝。
绛都春序
作者：汤显祖
朝代：明
体裁：曲

生随右相上生：槐阴洞小。怎千门万户。九市三条。猛然百步把朱门到段老先生呵。。怎生金殿上炉烟绕。右：是吾王端严容貌。看殿头左右。金瓜玉斧。明晃一周遭。
绛黄龙
作者：汤显祖
朝代：明
体裁：曲

冤家。真个无差。好些时肉跳心惊。这场兜答妻呵。常言道配了千个。不如先个。你听后夫说。卖了钗。有日想李十郎来。要你悔也。妻。。那人怎么。记当年曾爱西家。卢：参军。妇人水性。大丈夫何愁无女子乎。昨遣韦夏卿相劝。今霍家既去。此天缘也。生：休喳。俺见鞍思马。难道他是野草閒花小玉姐。痛杀我也。。气咽喉嗄。恨不得把玉钗吞下。
绛黄龙
作者：汤显祖
朝代：明
体裁：曲

心憔。难听他绿惨红销。为他半倚雕阑。恨妒花风早四娘。饮一大杯何如。。倩盈盈衫袖。又：洒酒临风。泱住这英雄泪落。豪作醉鲍扶介豪：还劳你把玉山扶着。恁多情似伊个中绝少胡雏。取红绡十匹与四娘。作为缠头之费。。暮云飘。寸心何处。一曲醉红绡。
绣带儿
作者：汤显祖
朝代：明
体裁：曲

争差。作人小遭人䊝�。又怕不住京华他年少高才。不在话下。。为甚的俊洒多才。尚没个衬搭人家。考察。那人当真新结纳。又肯在京城顿插。摩可浓恁般挑达。便摆下担头。蚤些签押。
绣带儿
作者：汤显祖
朝代：明
体裁：曲

六娘：年华。为甚的云寒月寡。守着一搦香娃儿。就麻姑仙子。也有人间之情。。看罗敷早配玄都。恨玉兰空孕莲花。仙查。天宫织女犹自嫁。银河畔鹊桥亲踏今日呵。。香钏臂须缠绛纱。取人地高奇。有光门阀。
绣带儿
作者：汤显祖
朝代：明
体裁：曲

才提醒。趁着这绿暗红稀出凤城出了朝门。。心中猛然自惊我左右之人都在那里。前面一辆秃牛单车。岂是我乘坐的。咳。。怎亲随一个都无。又怎生有这陋劣车乘。难明想起来。我去后可能再到这朝门之下。。向宫庭回首无限情公主妻呵。。忍不住宫袍泪迸看来我今日乘坐的车儿便只是这等了。待我再迟回几步。呀。便是这座金字城楼了。怎军民人等见我都不站起。咳。。还乡定出了这一座大城。宛是我昔年东来之径。
绣带儿
作者：汤显祖
朝代：明
体裁：曲

掩春心坐琉璃翠榻。羞人唤作浑家。六娘：儿。只有仙女住在无欲天中。一堕凡身。便相求取。小玉：想仙官不是兰香。笑渔郎空问桃花。非誇。冰清到底无别话。何事把仙衣乱搭。啼介：娘和女俜仃可嗟。乍形影相依。怎生撇下。
绣带儿
作者：汤显祖
朝代：明
体裁：曲

掩春心坐罗帏绣榻。羞人唤作浑家。想仙姬不是兰香。笑渔郎空问桃花。非誇。冰清到底无别话。守定着香闺这答。啼科：娘和女俜仃可嗟。形影相依。怎生撇下。
绣带儿
作者：汤显祖
朝代：明
体裁：曲

旦：镇消停。不是俺閒情忒慢俄。那些儿忘却俺欢哥。夜香残。回避了尊亲。绣床偎收拾起生活。停脱。顺风儿斜将金佩拖。紧摘离百忙的淡妆明抹。
绣带儿
作者：汤显祖
朝代：明
体裁：曲

樱桃：休差。娇花女教人爱杀。恨不蚤嫁东家。夫人。古人说得好。阿婆不嫁女。那得孙儿抱。小玉嗔介：劣丫头。我不嫁人。为怜母亲夫人。你閒管怎的樱桃：郡主。你怜老夫人么。只怕。柘枝儿两头系丝。别大来贪结桃花。小玉：呸。你晓得甚的来。桃背介：哄咱。青春不多也二八。少不得笼窗动闼。好和歹这些时破瓜。强指领搔揉。凳头凹轧。
绣带儿
作者：汤显祖
朝代：明
体裁：曲

浣：休嗟。娇花女教人爱杀。恨不早嫁东家你怜老夫人么。。只怕柘枝儿两头系丝。到大来贪结桃花。背介：哄咱。青春不多也二八。少不得笼窗动闼。好和歹这些时破瓜。便道是白玉无瑕。青春有价。
绣带儿
作者：汤显祖
朝代：明
体裁：曲

消停。看山川依然旧景。争些儿旧日人情。紫衣急鞭牛走介生恼介：看这使者甚无威势。真可为怏怏如也。紫鞭牛走介生：紫衣官。我且问你。广陵郡何时可到。紫不应笑歌走介生恼介：咳。我好问他。他则不应。难道我再没有回朝之日了。便不然谢恩本也写上得几句哩。紫笑介生：他那里死气淘声。怎知我心急摇旌。销凝。也则索小心再问他。紫衣官。广陵郡几时可到。紫：霎时到了鞭牛走介生望介：呀。像是广陵城了。。渺茫中遥望见江外影。这穴道也是我前来路径。又走介：呀。便是我家门巷了。泣介：还傒倖依然户庭。泪伤心怎这般呵夕阳人静。
绣带儿
作者：汤显祖
朝代：明
体裁：曲

老旦：年华。为甚的云寒月寡。守着一搦香娃儿。就明姑仙子。也有人间之情。。看罗敷早配玄都。恨玉兰空孕莲花。仙查。天宫织女犹自嫁。银河畔鹊桥亲踏今日呵。。男共女两家儿一家。分付与东君。毕罢了老娘心下。
绣带儿
作者：汤显祖
朝代：明
体裁：曲

鲍进酒介：金杯小。把偌大的閒愁向此消。多情长似无聊。暗香飞何处。青楼歌韵远。一声苏小。含笑。倚风无力还自娇。好些时吹不去綵云停着。
绣带儿
作者：汤显祖
朝代：明
体裁：曲

鲍：喧哗。把媒人似丝鞭儿擘打。得你半口甜茶。却为甚俊洒多才。尚没个衬褡人家。凑咱。士女愁春没乱煞。母亲行白忙閒话。真和假那些禁架。你不信看玉燕钗头。玉梅花下。
绵搭絮
作者：汤显祖
朝代：明
体裁：曲

吴江水滑腻云蝉那时俺自建康入侍。。金缕歌残。宝镜分飞不到天。误婵娟。半染秋烟。憔悴辟旗犀镇。无端处冷落名园到如今修行呵。。说甚么剩粉零香。花落秦川有杜鹃。
绵搭絮
作者：汤显祖
朝代：明
体裁：曲

小玉：琼楼春照。云鬓袅金翘樱桃：郡主。你听别院棋声呵。。碎玉凝霞。惊起红房醉欲销。内作鸟声樱桃伴小玉游介：啭莺娇。细叶柔条。正是落梅时候。薄袖轻摇。合：无人处拾翠閒行。烟径霏迷罨画桥。
绵搭絮
作者：汤显祖
朝代：明
体裁：曲

旦：妆台宜笑。微酒晕红潮。昨夜东风。户插宜春胜欲飘。倚春朝。微步纤腰。正是弄晴时候。阁雨云霄。纱窗影。綵线重添。刺绣工夫把昼永销。
绵搭絮
作者：汤显祖
朝代：明
体裁：曲

旦：玉工奇妙。红莹水晶条。学鸟图花。点缀钗头金步摇。浣照旦插钗科旦：亸轻绡。翠插云翘。正是剪刀催早。蜂蝶晴遥。合：问双飞燕尔何时。试拂菱花韵转标。
绵搭絮
作者：汤显祖
朝代：明
体裁：曲

樱桃：脸霞宜笑。几度惜春宵。窣锦银泥。十二青楼拂袖招。杏花梢。暖破寒消。浣纱：樱桃姐。你看陌上游郎好不娇俊。樱桃叹息介：贪看宝鞭年少。眼色轻撩。六娘：樱桃。怎的说那年少。合：琐香奁玉燕金虫。淡翠眉峰祇自描。
绵搭絮
作者：汤显祖
朝代：明
体裁：曲

浣纱：啄花红溜。画鸟拂轻绡。浣纱略举手舞介：谩试春衫。人影衣香一路飘。软娇娆。惯袅纤腰。浣纱开怀叫天暖介：爱杀暖池吹皱。翡翠兰苕。六娘：浣纱。怎的把怀松了。合：背人处绣抹酥胸。暗束琴心未许挑。
绵搭絮
作者：汤显祖
朝代：明
体裁：曲

浣：个人年少。长是索春饶。忽报春来。他门户重重不奈瞧。满溪桥。红袖相招。都准备着咏花才调。问柳情苗小姐呵。。无人处和你拾翠閒行。你淡翠眉峰镇自描。
绵搭絮
作者：汤显祖
朝代：明
体裁：曲

熟梅时候养花天。水暖双鸳。几度画船听雨眠。翠娟娟。滞得人怜。还记窃香抛豆。灯儿背半索秋千当初歌笑。犹自瘦病恹恹。如今作女冠呵。修行甚的。。空教俺咽下甜津。怎禁凡心火自煎。
绵搭絮
作者：汤显祖
朝代：明
体裁：曲

绣闱清峭。梅额映轻貂。画粉银屏。宝鸭薰炉对寂寥。为多娇。探听春韶。那管得翠帏人老。香梦无聊。兀自里暗换年华。怕楼外莺声到碧箫。
绵搭絮
作者：汤显祖
朝代：明
体裁：曲

绣闱清悄。莺锦护妖韶。画粉云屏。宝鸭薰炉对寂寥。浣纱：夫人宽怀。六娘：破花朝。尽着逍遥。那管得桂丛人老。香梦无聊。合：兀自里袖染檀红。银字笙寒不奈调。
绵搭絮
作者：汤显祖
朝代：明
体裁：曲

雨香云片。才到梦儿边。无奈高堂。唤醒。纱窗睡不便。泼新鲜。冷汗黏煎。闪的俺心悠步亸。意软鬟偏。不争多费尽神情。坐起谁忺则待去眠。
缕缕金
作者：汤显祖
朝代：明
体裁：曲

宇文笑上：口里蜜。腹中刀。奸雄谁似我逞英豪。来的遵吾道。那般痴老。一万重烟瘴怎生逃。家门尽休了。
缕缕金
作者：汤显祖
朝代：明
体裁：曲

将雨露洒烟岚。皇宣催请急旧新参。一点三台路海风吹暗。堂堂天使此停骖。过来的鬼门站。
缕缕金
作者：汤显祖
朝代：明
体裁：曲

末上：无之奈可如何。书生承将令。强喽啰。内喊末惊跌介：一声金炮响。将人跌蹉可怜。可怜。。密札札干戈。其间放着我。
缕缕金
作者：汤显祖
朝代：明
体裁：曲

浣纱捧盒盛钗上：螺髻点。画眉纤。衣衫气。脂粉麝。醋茶盐。玉钗金盒子。绒丝衬坫。向谁家妆阁燕穿帘。做不出牙婆脸。
缕缕金
作者：汤显祖
朝代：明
体裁：曲

生领众上：山磊磊。石崖崖。锹锄流汗血。工食费民财。净接生介：洒扫神王庙。亲行礼拜。要他疏通泉眼度船箄。再把灵官赛。
缕缕金
作者：汤显祖
朝代：明
体裁：曲

生骑从上：无聊赖。不自怜。特来禅智院打俄延。花落苍苔面。谁舞胡旋。门前系马接了金鞭。有人儿咱瞧见。
缕缕金
作者：汤显祖
朝代：明
体裁：曲

花信紧。乳莺啼。碎影筛红阵。点春池。半为朱颜苦。閒寻旧事。香衫画襗有情时。回颦向闺里。
缕缕金
作者：汤显祖
朝代：明
体裁：曲

鲍四娘上：花瑟瑟。柳濛濛。妖姬和睡听。鸟声中。莫道不思量。眉心自懂。閒掀蜀纸渲巫峰。鬟云薄揎拢。
缕缕金
作者：汤显祖
朝代：明
体裁：曲

鸣沙路。火轮飞。流金铄景送行晖。何处凉云起。风生大地。息阴曾记坐禅枝。劳生几时逸。
罗江怨
作者：汤显祖
朝代：明
体裁：曲

提起玉花钗。羞临镜台。内家好手费雕排。上头时候送将来也。落在天街。那拾的人何在。今朝钗股开。何年燕尾回。镇双飞闪出这妆奁外。
罗江怨
作者：汤显祖
朝代：明
体裁：曲

无奈这秋光老去何。香消翠讹。听秋蛩度枕没誊那。数秋萤团扇暗消磨。也怎生个芭蕉夜雨閒吟聒。灯儿和咱么。影儿和咱么。好一个悽惶的我。
罗江怨
作者：汤显祖
朝代：明
体裁：曲

旦：春园梦一些。到阴司里有转折。梦中逗的影儿别。阴司较追的情儿切。贴：还魂时像怎的。旦：似梦重醒。猛回头放教跌。贴：阴司可也有耍子处。旦：一般儿轮回路驾香车。爱河边题红叶。便则到鬼门关逐夜的望秋月。
罗江怨
作者：汤显祖
朝代：明
体裁：曲

瑶光转玉绳。龙关柝静。天街云气夜分明。绛河如练。送月度边庭也。流照伏波营。飞入瑶华境。那红楼对子城。那青天虚翠屏。何处也一片南飞影。
罗江怨
作者：汤显祖
朝代：明
体裁：曲

知他受分该。纤纤送来。旧人头上价难裁。新人手里价难抬也。落在谁边。他笑向齐眉戴。将他去下财。将他去插钗。知他后来人不似俺前人卖。
罗江怨
作者：汤显祖
朝代：明
体裁：曲

贴：你风姿恁惹邪。情肠害劣小姐。。你香魂逗出了梦儿蝶。把亲娘肠断了影中蛇。不道燕冢荒斜。再立起鸳鸯舍。则问你会书斋灯怎遮。送情杯酒怎赊。取喜时也要那破头稍一泡血。
署客曹浪喜
作者：汤显祖
朝代：明
体裁：古风

今冬寒多忽作暖，羊脂腊酒青磁碗。达曙留连歌笑言，莲花漏水今宵短。点烛侍儿熏绣衾，新绵细帖令人懒。始怪明星出不低，何来曙鸟啼都满。疏窗小竹真萧瑟，浅帐寒梅动疏散。客省经知无印开，祠曹报说添人管。北阙云霞青鬓疏，南朝烟月归心款。钟鼓空思长乐宫，江山别筑忘忧馆。四十头颅君不知，为看年来衣带缓。
耍孩儿
作者：汤显祖
朝代：明
体裁：曲

从来将相难孤吊。一只手怎生提调。如风捲叶似沙漂。死淋侵无路奔逃。真乃是玉龙战败飘鳞甲。野兽惊回湿羽毛。央及煞孤鸿叫一两句中肠打动千万个大国求饶。
耍孩儿
作者：汤显祖
朝代：明
体裁：曲

只见人生十岁。孩儿的颜如蕣华美。终朝游戏薄昏归。二十岁。骏马光车。盈盈的高谈雅丽。三十岁。举鼎干云气欲飞。一心在功名地。四十连州跨郡。垂珰出入皇闱。
耍孩儿
作者：汤显祖
朝代：明
体裁：曲

史记上单注着会歌舞邯郸女。俺则道几千年出不的个蔺相如。却怎生祥云气罩定不寻俗。满尘埃他别样通疏。知他芦花明月人何处。流水高山客有无。俺到那有权术。偷鞭影看他驴橛。下探竿识得龙鱼。
耍孩儿三煞
作者：汤显祖
朝代：明
体裁：曲

报：驸马呵。他守着个闹喳喳的画卯堂着甚科。倒把个翠臻臻画眉台脱了窝。俺偷风斫砦寻閒货。则要俺蛇皮鼓再打向花廊过。少不的会温存的飞虎把河桥坐。少不得怕聒炒的昭君出塞和。是惹起风流祸。为一个观音菩萨。起三千�命喽啰。
耍鲍老
作者：汤显祖
朝代：明
体裁：曲

幽谷寒涯。你为俺催花连夜发。俺全然未嫁。你个中知察。拘惜的好人家。牡丹亭娇恰恰。湖山畔羞答答。读书窗淅喇喇。良夜省陪茶。清风明月知无价。
耍鲍老
作者：汤显祖
朝代：明
体裁：曲

旦：俺丁丁列列。吐出在丁香舌你。拆了俺丁香结。须粉碎俺丁香节。休残慢。须急节俺的。幽情难尽说。内风起介则这一剪风动灵衣去了也。
耍鲍老
作者：汤显祖
朝代：明
体裁：曲

边关事多应难料。且把个锦将军装束的俏。你头插了侍中貂。也只索从征调。裴：汗马功劳。比寻河外国那辛勤较。宇：俺这里玩波涛。临潼斗宝。你可也展雄样。逞英豪。合：遵钦限把阳关唱好。是你封侯道。
胜如花
作者：汤显祖
朝代：明
体裁：曲

寒窗苦。滞选场。瘦田中蹇驴来往。猛然间撞入卿门。平白地天门看榜。命直着簸箕无状。手爬沙去开河运粮。手提刀去胡沙战场。险些儿剑死云阳。贬炎方受瘴。又富贵八旬之上。旦：算从前劳役惊伤。到如今疾病灾殃。
胜如花
作者：汤显祖
朝代：明
体裁：曲

无明事。可奈何。恰是今朝结果。不许俺侍从随朝。又禁俺交游宴贺。只教俺私家里住坐。这其中纷然事多。这其间知他为何。有甚差讹。一句分明道破。就里好教人无那。莫非他疑俺在南柯。也并不曾坏了他的南柯。
胜如花
作者：汤显祖
朝代：明
体裁：曲

旦：你年过迈。自忖量。说采战混元修养。为朝廷燮理阴阳。自体上不知消长。这一病可能停当。老相公平安罢了。有些差池。就要那二十四个丫头偿命。生恼介：少道少道。众子：老夫人言词太抢。老相公尊性儿厮强。俺孝顺儿郎。爹爹拣口儿咱尽情供养。生：不想吃呵。众子：这等有汤药在此。跪进药介尝了药进些无恙。
胜如花
作者：汤显祖
朝代：明
体裁：曲

旦：前生事。曾记怀。为伤春病害。困春游梦境难挨。写春容那人儿拾在。那劳承那般顶戴。似盼天仙盼的眼咍。似叫观音叫的口歪。净：俺也听见些。则小姐泉下怎生得知。旦：虽则尘埋。把耳轮儿热坏。感一片志诚无奈。死淋浸走上阳台。活森沙走出这泉台。
胜如花
作者：汤显祖
朝代：明
体裁：曲

青台闭。白日开拜介：秀才呵。。受的俺三生礼拜。待成亲少个官媒。泣介：结盏的要高堂人在。生：成了亲。访令尊令堂。有惊天之喜。要媒人。道姑便是旦：秀才。忙待怎的。。也曾落几个黄昏陪待。生：今夕何夕。旦：直恁的急色秀才。生：小姐捣鬼旦笑介：秀才捣鬼。。不是俺鬼奴台妆妖作乖。生：为甚。旦笑介：半死来回怕的。雨云惊骇。有的是这人儿活在。但将息俺半载身材。背介但消停俺半刻情怀。
胜葫芦
作者：汤显祖
朝代：明
体裁：曲

郑六娘上：金屋明妆起凤台。姻缘好。谩迟回。共道仙郎才貌今无对。怕丝萝曾系。有时归去杳难来。
胡克逊
作者：汤显祖
朝代：明
体裁：古风

人言西北边，有兽名为逊。性不喜兽斗，逡巡解其困。猎者知如此，设斗日驯近。相愁来解纷，阴遭此人刃。食肉寝其皮，似貉花文嫩。西州贵将吏，茵褥厚常寸。狒狒笑何悯，猩猩啼莫恨。此兽仁有礼，错莫身为殉。世有麒麟皮，为鞔复何问。
胡姬抄骑过通渭
作者：汤显祖
朝代：明
体裁：七言绝句

渭南兵火照城山，十八盘西探马还。似倚燕支好颜色，秋风欲向妙娥关。
胡捣练
作者：汤显祖
朝代：明
体裁：曲

十郎上：玉关投笔事高奢。河源一缕通秦华。记取长安西日下。绿窗娇映石榴花。
腊梅花
作者：汤显祖
朝代：明
体裁：曲

四娘上：花笼锦匝春色偏。生香翠气帘初捲。结着千里缘。绿云天借。凤楼今日会双仙。
腊梅花
作者：汤显祖
朝代：明
体裁：曲

鲍上：花烛炉香锦绣筵。屏山雾抹鸾初偃。红线结姻缘。探花人到。百花高处会双仙。
舞霓裳
作者：汤显祖
朝代：明
体裁：曲

众：众父老拥住骏雕鞍。众男女拽住绣罗襕。生泣介：车衣带断情难断。这样好民风留着与后贤看。司农呵。为俺把苍生垂盼。众泣介：留不得。只蚤晚生祠中跪祝赞。
舞霓裳
作者：汤显祖
朝代：明
体裁：曲

众：文武官寮立边疆。边疆。休坏了这农桑。士工商。敢大金家早晚来无状。打贴起炮箭旗枪。听边声风沙迭荡。猛惊起。见蟠花战袍旧边将。
节节高
作者：汤显祖
朝代：明
体裁：曲

众旦舞介：裁停碧玉箫。阵花飘。河西锦带翩翻耀。风前掉。掌上娇。盘中俏。胭脂山下人年少。红氍队里华灯照合前。
节节高
作者：汤显祖
朝代：明
体裁：曲

双飞影翠娥。妙无过。这人儿则合向莲花座。贴笑介：我有个妹子还妙哩生笑介：才说那凤钗犀盒。就是那妹子附寄的么。。他言轻可。谁看破。空提作。世间人敢则有那人间货妹子。妹子。你有凤钗犀盒。央他送在空门。。何不亲身同向佛前啰。和我拈香订做金钿盒。
节节高
作者：汤显祖
朝代：明
体裁：曲

天河犯客槎。猛擒拿。无媒织女容招嫁。休计挂。没嗟呀。多喜洽。檀郎蘸眼惊红乍。美人带笑吹银蜡。今宵同睡碧窗纱。明朝看取香罗帕。
节节高
作者：汤显祖
朝代：明
体裁：曲

崔卢旧世家。两韶华。偶逢狭路通情话。教洗刮。没争差。无喇塌。帽儿抺的光光乍。灯儿照的娇娇姹。崔家原有旧根牙。卢郎也不年高大。
节节高
作者：汤显祖
朝代：明
体裁：曲

末净：江南好宦游。急难休。樽前且进平安酒。看福寿有。子女悠。夫人又。外：竟醉矣。旦贴作扶介外泪介：闪英雄泪倩盈盈袖。伤心不为悲秋瘦合前。
节节高
作者：汤显祖
朝代：明
体裁：曲

相逢笑脸涡。太情多。暮凉天他归去愁无那。牙儿嗑。影儿那。心儿阁。向人天结下这姻缘大。贴：这生我常见他来。小旦：你不知。和我国里相近。淳于生名棼的便是。合：大槐边宋玉旧东家。做了罗浮梦断梅花卧。
节节高
作者：汤显祖
朝代：明
体裁：曲

辕门箫鼓啾。阵云收。君恩可借淮扬寇。貂插首。玉垂腰。金佩肘。马敲金镫也秋风骤。展沙堤笑拂朝天袖。合：但捲取江山献君王。看玉京迎驾把笙歌奏。
节节高
作者：汤显祖
朝代：明
体裁：曲

金花贴鼓腰。一声敲。红牙歌板齐来到。龟兹乐。于阗操。花门笑。怕人间谱换伊梁调。甘州入破横云叫。合：酒洒西风茜征袍。军中且唱从军乐。
花朝
作者：汤显祖
朝代：明
体裁：七言绝句

百花风雨泪难销，偶逐晴光扑蝶遥。一半春随残夜醉，却言明日是花朝。
莺啼序
作者：汤显祖
朝代：明
体裁：曲

他青梅在手诗细哦。逗春心一点蹉跎。小生待画饼充饥。小姐似望梅止渴小姐。小姐。。未曾开半点么荷。含笑处朱唇淡抹。晕情多。如愁欲语只少口气儿呵。
莺啼序
作者：汤显祖
朝代：明
体裁：曲

净：你乍回头记不起俺这姑姑。生：可记的这后花园旦不语介净：是了。你。梦境模糊。旦：只那个是柳郎生应旦作认介：柳郎真信人也。亏杀你。拨草寻蛇亏杀你。守株待兔。棺中宝玩收存。馀俱抛散池塘里去。众：呸。丢去棺物介：向人间别画个葫芦。水边头洗除凶物。众：亏小姐。整整睡这三年。旦：流年度。怕春色三分一分尘土。
莺啼序
作者：汤显祖
朝代：明
体裁：曲

浣：眉州小锦新退红。汗粉渍。匀娇莹。他几曾花事春容。早印透春痕一缝苦也。。碎娇啼窣里闻莺。紧摺叶沁成么凤。春如梦。整一片雨云香重。
莺啼序
作者：汤显祖
朝代：明
体裁：曲

眉州小锦新退红。织成断霞啼凤。樱桃笑介：这分明桃源锦津。印透春痕一缝。玉骂桃唱：眼乜斜无端觑人。这事絮他何用。轻调弄。樱桃嘴那些尊重。
莺啼序
作者：汤显祖
朝代：明
体裁：曲

调酒灌介：玉喉咙半点灵酥旦吐介生：哎也。怎生呵。落在胸脯姐姐再进些。。才吃了三个多半口还无觑介：好了。好了。。喜春生颜面肌肤旦觑介：这些都是谁。。敢是些无端道途。弄的俺不着坟墓。生：便是柳梦梅。旦：眳矇觑。怕不是梅边柳边人数。
莺啼序
作者：汤显祖
朝代：明
体裁：曲

银缸背帐肌色融。阮郎要攀花洞。碎娇啼月底闻莺。从容明宵再奉。猛乔才那些见饶。急答着尽情偷送。床笼动。脆腰支怎生拦纵。
莺啼序
作者：汤显祖
朝代：明
体裁：曲

问丹青何处娇娥。片月影光生豪末。似恁般一个人儿。早见了百花低躲。总天然意态难模。谁近得把春云淡破想来画工怎能到此。。多敢他。自己能描会脱。
莺画眉
作者：汤显祖
朝代：明
体裁：曲

金盏酌仙桃。滴金茎湛露膏。臣膝行而进临天表。牙盘献水陆珍肴。菱歌奏洞庭天乐。上笑介合：今朝有幸。云霄里得近天颜微笑。
莺皂袍
作者：汤显祖
朝代：明
体裁：曲

拜介：垂钓楚天涯。瘦王孙。遇漂纱。楚重瞳较比这秋波瞎。太史公表他。淮安府祭他。甫能勾一饭千金价看古来妇女多有悄眼儿。。文公乞食。僖妻礼他昭关乞食。相逢浣纱。凤尖头叩首三千下。
莺集林春
作者：汤显祖
朝代：明
体裁：曲

不准拟恁情深。邂逅低鬟笑歇。恍月下闻莺归去也。天淡晓风明灭。也应他难遇惺惺。解怜才有意须教彻。人近远。几重花路。比武陵源较直截。
莺集林春
作者：汤显祖
朝代：明
体裁：曲

恰灯前得见些些。悄向回廊步月。漏点儿丁东长叹彻。似悔坠钗轻去瑶阙。尽来回花露影。念渠娇小点点爱清绝。漾春寒愁几许。恹恹心事。自共素娥说。
菊花新
作者：汤显祖
朝代：明
体裁：曲

右相上：玉阶秋影曙光迟。露冷青槐荫御扉。低首整朝衣。咽不断铜龙漏水。
菊花新
作者：汤显祖
朝代：明
体裁：曲

尚子毗上：昆陵云气满河图。十二芝城映紫都。长剑倚昆吾。望中原片鸿飞度。
菊花新
作者：汤显祖
朝代：明
体裁：曲

旦上：晓妆台圆梦鹊声高。閒把金钗带笑敲。博山秋影摇。盼泥金俺明香暗焦。
菊花新
作者：汤显祖
朝代：明
体裁：曲

旦浣上：举头蓦见雁行单。无语秋空频倚阑。寒花蘸雨班。应将我好景摧残。
菊花新
作者：汤显祖
朝代：明
体裁：曲

根蟠国土势崔嵬。朝罢千官满路归。一事俺心疑。甚槐安感动的白榆星气。
蓦山溪
作者：汤显祖
朝代：明
体裁：曲

生上：人间此处。有得神仙住。春色锦桃源。蚤流入秋光殿宇。旦：细腰轻展。渐觉水游鱼。娇波潋滟横眉宇。翠压巫山雨。
薄倖
作者：汤显祖
朝代：明
体裁：曲

四娘同侍女上：翠影云移。绿香烟冷。对远山慵画。安黄未正。游丝罥蝶。系情难定。真薄命。谩褥锦�跚。对剧还记花前旧兴。
薄倖
作者：汤显祖
朝代：明
体裁：曲

旦上：薄妆凝态。试煖弄寒天色。是谁向残灯澹月。仔细端详无奈。凭坠钗飞燕徘徊。恨重帘碍约何时再。浣：似中酒心情。羞花意绪。谁人会。恹恹睡起。兀自梅梢月在。
薄倖
作者：汤显祖
朝代：明
体裁：曲

旦上：虚阁笼烟。小帘通月。倚香篝清绝。弄梅花寒玉。称黄沙雁影。寄来横幅。愁凝睩。秦云黯。待成飞絮。谁说与玉肌生粟。
薄倖
作者：汤显祖
朝代：明
体裁：曲

暑色初分。秋声一派。看长安驰道。秋风冠盖。天涯有客。几时能会。俺消停处见画棨朱门桥外。好参谒中朝太尉。
薄倖
作者：汤显祖
朝代：明
体裁：曲

鲍上：翠馆云閒。阳台雨过。正夕阳闪淡。秋光无那。镜中略约。年华多大。君知么。梦不断梧桐金井。雨偏打閒愁独坐。
虞淡然在告
作者：汤显祖
朝代：明
体裁：七言律诗

璁珑浮阙定星光，河汉风清有报章。秋水岸移新钓舫，藕花洲拂旧荷裳。心深不灭三年字，病浅难销十步香。剩有闲情堪弄月，西湖竹色未应凉。
虞美人
作者：汤显祖
朝代：明
体裁：曲

小玉上：楚腰蛴领团香玉。鬓叠深深绿。翠眉袋留恋他。年少。此时春态暗关情。
虞美人
作者：汤显祖
朝代：明
体裁：曲

樱桃小玉上：锦莺啼碎落花风。睡软金泥凤。浅眉微敛注檀轻。一奁春絮残梦悔多情。
蛮儿犯
作者：汤显祖
朝代：明
体裁：曲

生：幽情细讲。对面何妨。演煞宫娥侍长。旧家姊妹俨成行。就月笼灯衫袖张合前。
蛮儿犯
作者：汤显祖
朝代：明
体裁：曲

生：把金钗夜访。玉枕生凉。辜负年深兴广。三星照户显残妆。好不留人今夜长合前生睡介。
蛮儿犯
作者：汤显祖
朝代：明
体裁：曲

贴众：半盏琼浆且自加怀巨量贴背介：听他独自温存。话儿挨挨好不情长。回介：芳心一点。做了八眉相向。又蚤阑干月上。合画堂中几般清朗。
蛮儿犯
作者：汤显祖
朝代：明
体裁：曲

贴众：风摇翠幌。月转回廊。露滴宫槐叶响。好秋光风景不寻常。人带幽姿花暗香合前。
蛮牌令
作者：汤显祖
朝代：明
体裁：曲

趁青丝云骑动。拭红泪脸珠融四娘骂十郎介：冤家。为你来惹出这断肠事。那马呵。将军有日骑到小侯家来。只妾一去。永不得到将军府矣。。去马思回鞚。飞花绝故丛恨不得杀了那马呵。。紫叱拨将人断送老爷。你以后也过小侯府走一走。公子爱敬客。料不慢你。。不道云山万重。隔寒喧题书燕鸿老爷。你说郭小侯爱奴音容。只怕去后呵。。总断舞零歌。落烬摧红。
蝶恋花
作者：汤显祖
朝代：明
体裁：曲

末上：忙处抛人閒处住。百计思量。没个为欢处。白日消磨肠断句。世间只有情难诉。玉茗堂前朝复暮。红烛迎人。俊得江山助。但是相思莫相负。牡丹亭上三生路。
行香子
作者：汤显祖
朝代：明
体裁：曲

旦作病上：去也春光。月地花天。相思影瘦的不成模样。为伊踪迹。费尽思量。浣：归来好。空迷恋。有何长。
西地锦
作者：汤显祖
朝代：明
体裁：曲

刘上：西地凉州无暑。有中天冰雪楼居。一时胜事誇河朔。看他小饮如无。
西地锦
作者：汤显祖
朝代：明
体裁：曲

外扮老将引众上：踏破冰凌海浪。撞开积石河梁。马到擒王。旗开斩将。袍花点尽风霜。
西地锦
作者：汤显祖
朝代：明
体裁：曲

意气凤凰霄汉。身当虎豹雄关。坐拥貔貅三十万。锦袍玉带朱颜。
西地锦
作者：汤显祖
朝代：明
体裁：曲

生引队子上：峡石翻摇翠浪。茅津细吐金沙。打排公馆似仙家。昼夜瞻迎鸾驾。
西地锦
作者：汤显祖
朝代：明
体裁：曲

萧上：同在中书相府。平章两字何如。笑介：喜卢生归到握兵符。和咱双成玉柱。
西地锦引
作者：汤显祖
朝代：明
体裁：曲

崔：艳萼奇葩翠捧。剪裁费尽春工。韦：径尺平头。几重深影。一片云红。
西江引前
作者：汤显祖
朝代：明
体裁：曲

老引众上：蝼蚁也知春色。宫槐夜合朝开。生香一搦女娇孩。少甚王孙帝子。
西江引后
作者：汤显祖
朝代：明
体裁：曲

贴上：郎客青袍骏马。女儿窄袖弓鞋。他生未卜此生谐。还则要宫闱听采。
西江月
作者：汤显祖
朝代：明
体裁：曲

旦引女官灯笼上：几夜宫闱宴赏。爹娘爱惜瑶芳。月高灯火照成行。款蹙金莲步障。
西江月
作者：汤显祖
朝代：明
体裁：曲

末上：堂上教成燕子。窗前学画蛾儿。清歌妙舞驻游丝。一段烟花佐使。点缀红泉旧本。标题玉茗新词。人间何处说相思。我辈钟情似此。
西江月
作者：汤显祖
朝代：明
体裁：曲

生上：本自将门为将。偶来王国扶王。风流偏打内家香。更有甚中情未讲。
觐回宿龙潭
作者：汤显祖
朝代：明
体裁：五言绝句

是岁春连雪，烟花思不堪。雨中双燕子，今夕是江南。
解三酲
作者：汤显祖
朝代：明
体裁：曲

俺怎生有听娇莺情绪。全不着整花朵工夫。从今后怕愁来无着处。听郎马盼音书。想驻春楼畔花无主。落照关西妾有夫。河桥路。见了些无情画舸。有恨香车。
解三酲
作者：汤显祖
朝代：明
体裁：曲

倚片玉生春乍熟。受多娇密宠难疏。正寒食泥香新燕乳。行不得话提壶。把骄骢系软相思树。乡泪回穿九曲珠。锁魂处。多则是人归醉后。春老吟馀。
解三酲
作者：汤显祖
朝代：明
体裁：曲

劝仙郎联骖上路。看娇女撇袂中途。月露光阴等閒度。休回首。莫踌躇。侯封绝塞奇男子。身是当门女丈夫。旌旗竖。早趁着牙璋凤节。绣幕麟符。
解三酲
作者：汤显祖
朝代：明
体裁：曲

十郎：别鸳闺催残雁柱。临鸟道绣出蝥弧。一曲颦蛾低翠羽。沟头水。立须臾。三春别恨调琴里。一片年光揽镜初。功名苦。只落得青楼薄倖。锦字支吾。
解三酲
作者：汤显祖
朝代：明
体裁：曲

十郎：叠春岑踦�几转。一般的蔽日回云岫紫烟。金苔玉枝青偃蹇透窥窗玉女悬河。似青霞削出芙蓉瓣。又似巫峡潇湘对落猿。堪游衍。恨小山人去。缑岭音传。
解三酲
作者：汤显祖
朝代：明
体裁：曲

咱夫人城倾城怎遇。便到女王国倾国也难模。拜辞你个画眉京兆府。那花没艳酒无娱。怎饶他真珠掌上能歌舞。忘不了你小玉窗前自叹吁。伤情处。看了你晕轻眉翠。香冷唇朱韦崔上。
解三酲
作者：汤显祖
朝代：明
体裁：曲

唱骊驹敲残羯鼓。鞭云骑拗折珊瑚。紫雾黄云生古戍。�红鹫。捣玄菟。西飞陇客啼鹦鹉。南翥闺人舞鹧鸪。兼程赴。稳看着龙庭捷奏。麟阁名图。
解三酲
作者：汤显祖
朝代：明
体裁：曲

恨锁着满庭花雨。愁笼着蘸水烟芜。也不管鸳鸯隔南浦。花枝外影踟蹰。俺待把钗敲侧唤鹦哥语。被叠慵窥素女图。新人故。一霎时眼中人去。镜里鸾孤。
解三酲
作者：汤显祖
朝代：明
体裁：曲

是水沈香烧得前生断续。灯花喜知他后夜有无。记一对儿守教三十许。盟和誓看成虚李郎。。他丝鞭陌上多奇女。你红粉楼中一念奴。关心事。省可的翠销封泪。锦字挑思。
解三酲
作者：汤显祖
朝代：明
体裁：曲

望边头瓜期未数。登陇首榆塞平铺。云骑东方频盼取。金匝匼。锦模糊。千回蝶帐花无主。万里萧关妾有夫。芳年误。待趁作江南旅雁。蓟北双凫。
解三酲
作者：汤显祖
朝代：明
体裁：曲

比王粲从军朔土。似小乔初嫁东吴。正才子佳人无限趣。怎弃掷在长途。三春别恨调琴语。一片年光揽镜嘘。心期负。问归来朱颜认否。旅鬓何如。
解三酲
作者：汤显祖
朝代：明
体裁：曲

绣屏空莺残月午。芳枝亚蝶展红疏。捍拨双盘金凤语。无聊处。赠花须。输他塞北颜如玉。也寄云中锦字书。新人故。一霎时眼中人去。镜里鸾孤。
解三酲
作者：汤显祖
朝代：明
体裁：曲

送征夫夕阳花坞。归思妇夜月椒图。绮席朱尘笼翠户。银屈恤。紫流苏。行云谩惹相思树。香泪还穿九曲珠。佳期负。小心着桐花覆凤。桂叶啼乌。
解三酲犯
作者：汤显祖
朝代：明
体裁：曲

二十年有万千情况。今日的重见淳郎。和你会真楼下同欢赏。依亲故。为卿相。姊妹行家打做这一行。虽不是无端美艳妆。休嫌让。捧金杯笑眼斟量。
解三酲犯
作者：汤显祖
朝代：明
体裁：曲

生把酒介：则为那汉宫春那人生打当。似咱这迤逗多娇粉面郎。用尽心儿想。用尽心儿想。瞑然沈睡倚纱窗。閒打忙。小宫鸦把咱叫的情悒怏。羞带酒。懒添香。则这恨天长。来暂借佳人锦瑟傍。无承望。酒盏儿擎着仔细端详。
解三酲犯
作者：汤显祖
朝代：明
体裁：曲

贴众：则道上秦楼多受享。则道上秦楼多受享。恰咱风吹断凤管声残。怎得玉人无恙。今何世。此消详。这是翠拥红遮锦绣乡。生背介：盼艳娇。灯下恍。则见笑歌成阵。来来往往。颠倒为甚不那色眼荒唐。
读张敞传
作者：汤显祖
朝代：明
体裁：古风

长安多偷儿，数辈老为酋。居家皆温厚，出从僮仆游。遂有长者名，闾里咸见优。小偷时转轮，酋长日优游。安知画眉人，一朝来见收。
读锦帆集怀卓老
作者：汤显祖
朝代：明
体裁：七言绝句

世事玲珑说不周，慧心人远碧湘流。都将舌上青莲子，摘与公安袁六休。
谒金门前
作者：汤显祖
朝代：明
体裁：曲

净上：风云定。恩赐御筵华盛。我也曾吃红绫春宴饼。年华堪自省。
谒金门前
作者：汤显祖
朝代：明
体裁：曲

生上：閒生活。中酒嗔花如昨。待近炉烟依法座。听千偈澜番个。
谒金门后
作者：汤显祖
朝代：明
体裁：曲

小旦道扮同贴上：莲步天台踭䟶。还似蚁儿旋磨上真仙。。竹院人儿情似可。再与端详和。
谒金门后
作者：汤显祖
朝代：明
体裁：曲

生外末引队子上：走马御街游趁。雁塔标题名姓。旦众接介：教坊司女妓们迎接状元。生众笑介：起来起来。生：劳动你多娇来直应。绕花莺燕请。
豆叶黄
作者：汤显祖
朝代：明
体裁：曲

他兴心儿紧咽咽呜着咱香肩。俺可也慢掂掂做意儿周旋又。等閒间把一个照人儿昏善。那般形现。那般软绵。忑一片撒花心的红叶儿吊将来半天。敢是咱梦魂儿厮缠。
豹子令
作者：汤显祖
朝代：明
体裁：曲

同是蚁儿能大多。分土分兵等一窝。欺负俺国小空虚少粮食。不知俺穿营蓦涧走如梭。合安排个个似喽啰。
豹子令
作者：汤显祖
朝代：明
体裁：曲

隔江西畔有一郡南柯。他聚积的膻香可奈何。要那槐安安不的。俺征西旗上也写着个大檀萝合前。
贺圣朝
作者：汤显祖
朝代：明
体裁：曲

天心一转鸿钧。个中孤客寒曛。幡头春信已争新。乡思怯花辰。
贺圣朝
作者：汤显祖
朝代：明
体裁：曲

檀萝王赤脸引队众上：大地非常变化。成团占住檀萝。黄头赤脚瘦挼莎。牛斗看成两下。
贺圣朝
作者：汤显祖
朝代：明
体裁：曲

花卿石子英尚子毗上：皇州暖。律星旋。荣光烛地翔天。云龙门外庆朝元。看万国春前。
贺新郎
作者：汤显祖
朝代：明
体裁：曲

生：三十无家。邯郸县偶然存劄。坐酸寒衣衫䖃苴。妆聋哑。谁承望颠倒英雄在绛纱。无财帛。单鎗入马。能粗细。知高下。你稳着心儿把合前老旦。
贺新郎
作者：汤显祖
朝代：明
体裁：曲

羞杀儿家。早莲腮映来杯斝。骤生春满堂如画。人潇洒。为甚么閒步天台看晚霞。拾的个阮郎门下。低低笑。轻轻哈。逗着文君寡。合云雨事休惊怕。
赏宫花
作者：汤显祖
朝代：明
体裁：曲

是真是假。似钗头玉笋芽。便做道钗无价。做不得玉无瑕。丑：参军爷。夫人忘了你去哩生：妻呵。。你去即无妨谁伴咱。他纵然忘俺依旧俺怜他。
赏宫花
作者：汤显祖
朝代：明
体裁：曲

鲍四娘上：画阁红梅芳色弄。玉管吹舒。柳容琐翠蕙烟笼。寒峭晓春残梦。柔晕怯东风。
赏花时
作者：汤显祖
朝代：明
体裁：曲

俺这里户倚三星展碧纱。见了些坐拥三台立正衙。树色绕檐牙谁近的鸳鸯翠瓦。金弹打流鸦。
赏花时
作者：汤显祖
朝代：明
体裁：曲

翠凤毛翎札帚叉。閒踏天门扫落花。你看风起玉尘砂。猛可的那一层云下。抵多少门外即天涯。
赚
作者：汤显祖
朝代：明
体裁：曲

塞上飞驰。报与朱门人自喜。旦：试听晚妆慵。那重门深闭。知他甚底。闷把珠帘轻揭起。哨叫介浣：寂静堂前。数声儿客至。回廊半倚閒窥觑。是谁。哨：阳关哨卒来传示。旦惊喜介：你可曾从事李参军。俺这里寒衣未寄。哨出屏介：怕寄平安书不的。小屏风上传诗意。旦：这书封几夜霜华脆。雁足寒飞绕月枝。黄花酌酒相劳你。浣出酒饮哨介哨：主公威令难迟滞。浣：夫人郑重留人醉。旦：主公是谁。哨：卢太尉。旦：太尉何人。哨：乃当朝丞相卢杞之弟。穿宫卢中贵老公公之兄。第一富贵人家也。旦：且问你。参军甚时可回。哨：小的在关西听的参军爷题诗与刘节镇说。不上望京楼了旦恼介哨：不须烦恼。。俺归到中途闻圣旨。别有差除疾和迟。少不得荣归故里。咱阶前拜酒忙回去。下旦：三年一字三千里。非同容易。非同容易。
赚尾
作者：汤显祖
朝代：明
体裁：曲

净：欲火近乾柴。且留的青山在。不可被雨打风吹日晒。则许你傍月依星将天地拜。一任你魂魄来回。脱了狱省的勾牌。接着活免的投胎。那花间四友你差排。叫莺窥燕猜。倩蜂媒蝶采。敢守的那破棺星圆梦那人来。
赚尾
作者：汤显祖
朝代：明
体裁：曲

纷纷蚁队重围解。冉冉尘飞杀气开。驸马征西大元帅。马践征埃。花攒战铠我呵。。城台上助鼓三鼕与他大喝采。
赚煞
作者：汤显祖
朝代：明
体裁：曲

则你有那答里冤。这答里缘。那蠢诸天他有何分辩。生：檀萝杀了南柯多少人马。多少业报。净：恁虫豸儿杀害是前生怨。但回头也普地生天。生哭介：则要见我的亲爷。我的公主妻也。净：跟我下了天坛。向三十三诸天位下。再烧一个指顶何如。生：疼也。净：哎。打挨着指轮圆。为满门良贱。点肉香心火透诸天。等一个星儿转。步天坛你再看天面。那时节敢爷儿相见。重会玉天仙净扯生下介众上鼓吹唱前散花林云云下。
赛观音
作者：汤显祖
朝代：明
体裁：曲

为征夫添憔悴。平沙处关河雁低。杨柳外夕阳烟际。合：听马嘶声。还似在画桥西。
赛观音
作者：汤显祖
朝代：明
体裁：曲

我儿夫知何际。记不起清河店儿。抛闪下博陵崔氏。合：一片无情。直恁水流西。
赴帅生梦作（有序）
作者：汤显祖
朝代：明

青云覆嘉林，明月映珠津理绝有连气，况乃在人伦。历落帅生姿，礼食先一旬。采撷极玄史，词赋落㻞璘。我生弱冠余，良游非抚尘。子为膳部郎，予入南成均。今上岁丙子，再见集庚辰。前后各倾展，言笑日温新。家能造清酒，儿能娱父宾。昔是新相知，今为旧比邻。上计边越来，醉我凤城春。笑谑不下楼，安知谁缙绅。契阔四五年，流思月相巡。予满太常秩，子罴思江纶。日夕梦我归，入门魂魄亲。交手无别言，但问瘦何因。冠带即延酌，易我以山巾。尺寸了不殊，形影若可循。世人言我汝，同心徒异身。今看巾帻交，益知头脑匀。说梦未终竟，报我及城皞。岁寒冰雪中，松心竹有筠。三叹此何时，灭没旁人嗔。眼观一堂内，梦见千里人。见交等形隔，卧托乃疑神。素车尚前语，迷途犹见遵。况我见为人，分明江海滨。立语卒不尽，且坐留饮醇。易巾果所宜，梦与形骸真。盍簪此为契，弹冠安足陈。
赴帅生梦作（有序）
作者：汤显祖
朝代：明

青云覆嘉林，明月映珠津理绝有连气，况乃在人伦。历落帅生姿，礼食先一旬。采撷极玄史，词赋落璘。我生弱冠余，良游非抚尘。子为膳部郎，予入南成均。今上岁丙子，再见集庚辰。前后各倾展，言笑日温新。家能造清酒，儿能娱父宾。昔是新相知，今为旧比邻。上计边越来，醉我凤城春。笑谑不下楼，安知谁缙绅。契阔四五年，流思月相巡。予满太常秩，子罴思江纶。日夕梦我归。入门魂魄亲。交手无别言，但问瘦何因。冠带即延酌，易我以山巾。尺寸了不殊，形影若可循。世人言我汝，同心徒异身。今看巾帻交，益知头脑匀。说梦未终竟，报我及城皞。岁寒冰雪中，松心竹有筠。三叹此何时，灭没旁人嗔。眼观一堂内，梦见千里人。见交等形隔，卧托乃疑神。素车尚前语，迷途犹见遵。况我见为人，分明江海滨。立语卒不尽，且坐留饮醇。易巾果所宜，梦与形骸真。盍簪此为契，弹冠安足陈。
赵皮鞋
作者：汤显祖
朝代：明
体裁：曲

司户官上：出身原在国儿监。趁食求官口带馋。蛇羹蚌酱饱腌臜。海外的官箴过得碱。
越恁好
作者：汤显祖
朝代：明
体裁：曲

大打围归去。打围归去。毕崩崩鼓细敲。迸钲钲点铙。齐悉索。齐获铎。唧喳喳玉箫玉箫。间着匹喇喇笛声儿哜嘈嘈唳嘹。剪茸茸翠稍。齐臻臻马道儿立着队梢。盔缨缴。撒袋儿摇。一个个把归鞭袅袅。顺西风扬疾。马上调笑传旨趱行介。
越恁好
作者：汤显祖
朝代：明
体裁：曲

洒风尘故道。风尘故道。呆咍咍狡兽挑。喘吁吁想逃。狗儿载。鹰儿套。窣泠泠树梢。蘸着湿漈漈兽巢儿暂萧条这遭。闹炒炒气淘。打孩孩顺哨儿前喝后邀。观禽貌。揣兽膘。猛说山川小。有这些杀获。不算穷暴。
越调蛮牌令
作者：汤显祖
朝代：明
体裁：曲

众拥卢太尉上：独坐掌朝枢。出入近乘舆。君王诏乘春令。殿前兵马洛阳都。指鸾旗暂此东巡游驻。大比年怕试期耽误。诏就此开科选俊儒。咱怎生闭塞了贤门户。
转林莺
作者：汤显祖
朝代：明
体裁：曲

河西汉右瞻灵匹。俺仙槎奉使虚随。叹当年倏忽成离异。看依然旧石支机。百枝光里。满堂美人流睇。正佳期。红针玉线。久别似新知。
转林莺
作者：汤显祖
朝代：明
体裁：曲

银河拂树惊秋气。望天街不尽相思。俺纱窗碧雾濛濛泪。理缁纨几度沾衣。有昆明旧誓。睇织女阑干主对。弄辉辉。金槃蟢子。迎得故人归十郎。
辛丑大计闻之哑然
作者：汤显祖
朝代：明
体裁：七言绝句

孙刘要使不三公，点滓微云混太空。比似陶家栽五柳，便无槐棘也春风。
边市歌
作者：汤显祖
朝代：明
体裁：古风

中兴汉水天飞龙，天街月气何雄雄。已深吉囊占河曲，偏多俺答啸云中。二十年中俱老死，分头住牧多儿子。一从先帝许和戎，尽说销兵纵行李。也知善马不能来，去去金缯可复回？未愁有虏惊和市，且是无人上敌台。别有帐中称写契，解诱边人作奸细。上郡心知虏骑熟，西州眼见孤军缀。也先种色何纷纭，五千余里瞰胡群。不说辽边小王子，杀降前后李将军。
达公来别云欲上都
作者：汤显祖
朝代：明
体裁：七言绝句

艇子湖头破衲衣，秣陵秋影片云飞。庭前旧种芭蕉树，雪里埋心待汝归。
达公舟中同本如明府喜月之作
作者：汤显祖
朝代：明
体裁：七言律诗

世外人应见面难，一灯高兴石门残。生波入槛浮春浅，细雨横舟湿夜寒。彼岸似闻风铎语，此心如傍月轮安。不知天上婆娑影，偏照恒河渡宰官。
达奚司空立南海王庙门外
作者：汤显祖
朝代：明

司空暹罗人，面手黑如漆。华风一来觐，登观稍游逸。戏向扶胥口，树两波罗蜜。欲表身后奇，愿此得成实。树毕顾归舟，冥然忽相失。虎门亦不远，决撇去何疾。身家隔胡汉，孤生长此毕。犹复盼舟影，左手翳西日。嗔匈带中裂，㗅咙气喷溢。立死不肯僵，目如望家室。塑手一何似，光景时时出。墟人递香火，阴风吹崒峍。上有南海王，长此波臣秩。幽情自相附，游魂知几驲。至今波罗树，依依两蒙密。波声林影外，檐廊暝萧瑟。
达奚司空立南海王庙门外
作者：汤显祖
朝代：明

司空暹罗人，面手黑如漆。华风一来觐，登观稍游逸。戏向扶胥口，树两波罗蜜。欲表身后奇，愿此得成实。树毕顾归舟，冥然忽相失。虎门亦不远，决撇去何疾。身家隔胡汉，孤生长此毕。犹复盼舟影，左手翳西日。嗔匈带中裂，咙气喷溢。立死不肯僵，目如望家室。塑手一何似，光景时时出。墟人递香火，阴风吹崒峍。上有南海王，长此波臣秩。幽情自相附，游魂知几驲。至今波罗树，依依两蒙密。波声林影外，檐廊暝萧瑟。
迁祠部拜孝陵
作者：汤显祖
朝代：明
体裁：五言绝句

寝署三年外，祠郎初报闻。臣心似江水，长绕孝陵云。
过安福旧邸口号
作者：汤显祖
朝代：明
体裁：七言律诗

宦学新移近礼闱，行经旧邸思依依。飞帘巷口人曾拂，舞辔街心马似归。粉障自寻题处迹，薰炉重对护时衣。归家少妇迎门问，妆阁帘闲燕可飞。
过曲江
作者：汤显祖
朝代：明
体裁：七言绝句

去雁已开梅岭雪，归舟犹带海人烟。青皋雨过如铺粉，会是韶阳种乳田。
迎仙客
作者：汤显祖
朝代：明
体裁：曲

吕：俺曾把黄鹤楼铁笛吹。又到这岳阳楼将村酒沽。好景好景。前面汉阳江。上面潇湘苍梧。下面湖北江东。请了。丑：请什么子。吕：来稽首是有礼数的洞庭君主。丑：鬼话。内雁叫介吕：听平沙落雁呼。远水孤帆出。这其中正洞庭归客伤心处。赶不上斜阳渡。
送丰城陆郡博廉州
作者：汤显祖
朝代：明
体裁：七言绝句

雷阳曾此伫征槎，岁月邮前溪路斜。尚有湖头双雁至，数程犹未到天涯。
送余玉帘
作者：汤显祖
朝代：明
体裁：七言绝句

一曲兰舟未敢淹，月生秋水碧廉纤。遥知独夜匡山里，静卷炉烟看玉帘。
送俞采并示姑熟子弟（采，故叔白鹿生，贤豪
作者：汤显祖
朝代：明

游子常年风性高，生龙地主垂干旄。绛帐后堂延弟子，春装别墅拥贤豪。何处山川不留饮，何处风光能荐寝。花落时粘缥绿笺，杯翻只污蒲桃锦。尔时闾井多欢娱，尔家弟兄犹读书。长星出天十年内，经过旧地百不如。江上更番起戎队，河南学馆今芜废。地主才高落网罗，门生产尽归闤阓。君家少父识人稀，白鹿腾空人事非。频年落第常留醉，几夜浮桥独送归。此情此日堪怜处，故人上官得陵署。从今见忆直须来，几日相过那便去。春酒春灯花月深，离愁今夕动春心。亲知报李非无玉，直笑栽桃未有阴。
送俞采并示姑熟子弟（采，故叔白鹿生，贤豪人也，悲之）
作者：汤显祖
朝代：明

游子常年风性高，生龙地主垂干旄。绛帐后堂延弟子，春装别墅拥贤豪。何处山川不留饮，何处风光能荐寝。花落时粘缥绿笺，杯翻只污蒲桃锦。尔时闾井多欢娱，尔家弟兄犹读书。长星出天十年内，经过旧地百不如。江上更番起戎队，河南学馆今芜废。地主才高落网罗，门生产尽归阛阓。君家少父识人稀，白鹿腾空人事非。频年落第常留醉，几夜浮桥独送归。此情此日堪怜处，故人上官得陵署。从今见忆直须来，几日相过那便去。春酒春灯花月深，离愁今夕动春心。亲知报李非无玉，直笑栽桃未有阴。
送内方山人还天台
作者：汤显祖
朝代：明
体裁：古风

沧海冥冥吹远松，青霞片片生残峰。括山一万六千丈，山人一室葱翠浓。南连委羽纷灵圣，金芝翠籥玲珑映。四明云日自开窗，五县山川若摇镜。山人原合住山间，每怪山人不住山。我梦天台无羽翼，空歌积雪送君还。
送刘参藩寄问东莞覃见日卢海畴诸子
作者：汤显祖
朝代：明
体裁：七言律诗

曲江春老赋停云，病浅临风一送君。暂有公荣宜对酒，那堪孙楚即离群。高餐露菊逢秋尽，细语霜钟入夜分。更折梅花问耆旧，罗浮清隐最相闻。